cyanic-selkie/wikianc huggingface dataset:
ಆರ್ಥಿಕ ಬಿಕ್ಕಟ್ಟು 2007-2009
ಸಬ್-ಪ್ರೈಮ್ ಸಾಲ
ಸಬ್‌ಪ್ರೈಮ್ ಪದವು ನಿರ್ದಿಷ್ಟ ಸಾಲಗಾರರ ಸಾಲದ ಗುಣಮಟ್ಟವನ್ನು ಉಲ್ಲೇಖಿಸುತ್ತದೆ.ಅವರ ಸಾಲದ ಪೂರ್ವೇತಿಹಾಸ ದುರ್ಬಲವಾಗಿದ್ದು, ಮುಖ್ಯ ಸಾಲಗಾರರಿಗಿಂತ ಸಾಲದ ಬಾಕಿ ಉಳಿಸಿಕೊಳ್ಳುವ ಹೆಚ್ಚಿನ ಅಪಾಯವಿರುತ್ತದೆ. U.S.ಸಬ್ಪ್ರೈಮ್ ಅಡಮಾನಗಳು ಮಾರ್ಚ್ 2007ರಲ್ಲಿ $1.3ಲಕ್ಷ ಕೋಟಿ ಮುಟ್ಟಿತ್ತು ಎಂದು ಅಂದಾಜು ಮಾಡಲಾಗಿದೆ. ಸುಮಾರು 7.5ದಶಲಕ್ಷಕ್ಕಿಂತ ಹೆಚ್ಚು ಮೊದಲ ಭೋಗ್ಯದ ಹಕ್ಕಿನ ಸಬ್‌ಪ್ರೈಮ್ ಅಡಮಾನಗಳು ಬಾಕಿಉಳಿದಿದ್ದವು. ಸುಲಭ ಸಾಲ ಷರತ್ತುಗಳ ಜತೆಗೆ ಬಿಕ್ಕಟ್ಟಿನ ಪೂರ್ವದ ವರ್ಷಗಳಲ್ಲಿ ಸರ್ಕಾರ ಮತ್ತು ಸ್ಪರ್ಧಾತ್ಮಕ ಒತ್ತಡಗಳು ಎರಡೂ ಸಬ್‌ಪ್ರೈಮ್ ಸಾಲದ ಮೊತ್ತದ ಹೆಚ್ಚಳಕ್ಕೆ ಕೊಡುಗೆ ನೀಡಿದ್ದಕ್ಕೆ ಪುರಾವೆಗಳಿವೆ. ಪ್ರಮುಖ U.S.ಬಂಡವಾಳ ಬ್ಯಾಂಕುಗಳು ಮತ್ತು ಫ್ಯಾನಿ ಮಾ ಮುಂತಾದ ಸರ್ಕಾರಿ ಪ್ರಾಯೋಜಿತ ಸಂಸ್ಥೆಗಳು ಹೆಚ್ಚಿನ ಅಪಾಯದ ಸಾಲದ ವಿಸ್ತರಣೆಯಲ್ಲಿ ಪ್ರಮುಖ ಪಾತ್ರ ವಹಿಸಿದವು. ಸಬ್‌ಪ್ರೈಮ್ ಅಡಮಾನಗಳು ಎಲ್ಲ ಅಡಮಾನ ಮೂಲಗಳಿಗಿಂತ 2004ರವರೆಗೆ 10%ಗಿಂತ ಕೆಳಗೆ ಉಳಿಯಿತು.ನಂತರ ಅವು ಸುಮಾರು 20%ಗೆ ಏರಿಕೆಯಾಗಿ 2005-2006ರ ಅಮೆರಿಕದ ಗೃಹಗುಳ್ಳೆಯ ಉತ್ಕರ್ಷಕಾಲದವರೆಗೆ ಉಳಿದಿತ್ತು. ಈ ಹೆಚ್ಚಳಕ್ಕೆ ಹತ್ತಿರದ ವಿದ್ಯಮಾನವು U.S. ಭದ್ರತೆಗಳು ಮತ್ತು ವಿನಿಮಯ ಆಯೋಗದಿಂದ ನಿವ್ವಳ ಬಂಡವಾಳ ನಿಯಮ ಸಡಿಲಿಸುವ ಎಪ್ರಿಲ್ 2004ರ ನಿರ್ಧಾರ. ಇದು ಅತ್ಯಂತ ದೊಡ್ಡ ಐದು ಬಂಡವಾಳ ಬ್ಯಾಂಕುಗಳು ತಮ್ಮ ಹಣಕಾಸಿನ ಸಾಲ ನೀಡುವ ಸಾಮರ್ಥ್ಯವನ್ನು ಗಮನಾರ್ಹವಾಗಿ ಹೆಚ್ಚಿಸಿಕೊಂಡು ಅಡಮಾನ ಬೆಂಬಲಿತ ಭದ್ರತೆಗಳ ವಿತರಣೆಯನ್ನು ಆಕ್ರಮಣಕಾರಿಯಾಗಿ ವಿಸ್ತರಿಸಲು ಅನುಮತಿ ನೀಡಿತು. ಇದು ಫಾನಿ ಮಾ ಮತ್ತು ಫ್ರೆಡ್ಡಿ ಮ್ಯಾಕ್ ಮೇಲೆ ಹೆಚ್ಚುವರಿ ಸ್ಪರ್ಧಾತ್ಮಕ ಒತ್ತಡವನ್ನು ಹಾಕಿತು ಮತ್ತು ಅವುಗಳ ಅಪಾಯಕಾರಿ ಸಾಲವನ್ನು ಇನ್ನಷ್ಟು ವಿಸ್ತರಿಸಿತು. ಸಬ್‌ಪ್ರೈಮ್ ಅಡಮಾನ ಪಾವತಿಯ ದೋಷದ ಪ್ರಮಾಣಗಳು 1998 ಮತ್ತು 2006ರ ನಡುವೆ 10-15% ವ್ಯಾಪ್ತಿಯಲ್ಲಿ ಉಳಿದವು. ನಂತರ ತ್ವರಿತಗತಿಯಲ್ಲಿ ಏರಿಕೆಯಾಗಿ 2008ರ ಆರಂಭದಲ್ಲಿ 25%ಗೆ ಹೆಚ್ಚಿತು. ಅಮೆರಿಕನ್ ಎಂಟರ್‌ಪ್ರೈಸಸ್ ಇನ್ಸ್‌ಸ್ಟಿಟ್ಯೂಟ್ ಫೆಲೊ ಪೀಟರ್ J.ವಾಲ್ಲಿಸನ್ ಮುಂತಾದವರು ಬಿಕ್ಕಟ್ಟಿನ ಮೂಲವನ್ನು ಸರ್ಕಾರಿ ಪ್ರಾಯೋಜಿತ ಸಂಸ್ಥೆಗಳಾದ ಫಾನಿ ಮಾ ಮತ್ತು ಫ್ರೆಡ್ಡಿ ಮಾಕ್ ನೀಡಿದ ಸಾಲದಲ್ಲಿ ನೇರವಾಗಿ ಪತ್ತೆಯಾಗುತ್ತದೆಂದು ನಂಬಿದ್ದಾರೆ. ಸೆಪ್ಟೆಂಬರ್ ೩೦,1999ರಂದು, ದಿ ನ್ಯೂಯಾರ್ಕ್ ಟೈಮ್ಸ್ ಕ್ಲಿಂಟನ್ ಆಡಳಿತವು ಸಬ್-ಪ್ರೈಮ್ ಸಾಲಕ್ಕೆ ಉತ್ತೇಜನ ನೀಡಿತು ಎಂದು ವರದಿ ಮಾಡಿತು. 305 ನಗರಗಳು 1993ರಿಂದ 1998ರವರೆಗೆ ಸಾಲನೀಡುವ ಪ್ರವೃತ್ತಿಗಳನ್ನು ಕುರಿತು 2000ದ ಅಮೆರಿಕ ಖಜಾನೆ ಇಲಾಖೆಯ ಅಧ್ಯಯನದಲ್ಲಿ ಅಡಮಾನ ಸಾಲದಲ್ಲಿ $467ಶತಕೋಟಿಯು CRA-ವ್ಯಾಪ್ತಿಯ ಸಾಲದಾತರಿಂದ ಕೆಳ ಮತ್ತು ಮಧ್ಯಮ ಮಟ್ಟದ ಆದಾಯದ ಸಾಲಗಾರರಿಗೆ ಮತ್ತು ನೆರೆಯವರಿಗೆ ಹರಿದಿದೆಯೆಂದು ತೋರಿಸಿದೆ. ಆದಾಗ್ಯೂ,CRAವ್ಯಾಪ್ತಿಯ ಸಂಸ್ಥೆಗಳಲ್ಲಿ ಕೇವಲ 25% ಸಬ್-ಪ್ರೈಮ್ ಸಾಲ ನೀಡಲಾಗಿದ್ದರೆ,CRAನಿಂದ ವಿನಾಯಿತಿ ಪಡೆದ ಸಂಸ್ಥೆಗಳಲ್ಲಿ ಪೂರ್ಣ 50% ಸಬ್-ಪ್ರೈಮ್ ಸಾಲಗಳು ಹುಟ್ಟಿಕೊಂಡಿವೆ. ಈ ಪ್ರಮಾಣದ ಬಿಕ್ಕಟ್ಟು ಉಂಟಾಗಲು ಈ ಸಾಲಗಳನ್ನು ಸಾಕಷ್ಟು ನೀಡಿಲ್ಲ ಎಂದು ಇತರರು ಗಮನಸೆಳೆದಿದ್ದಾರೆ. ಪೋರ್ಟ್‌ಫೋಲಿಯ ನಿಯತಕಾಲಿಕದ ಲೇಖನವೊಂದರಲ್ಲಿ ಮೈಕೇಲ್ ಲೆವಿಸ್ ಒಬ್ಬ ವ್ಯಾಪಾರಿಯ ಜತೆ ಮಾತನಾಡಿದಾಗ ಅವನು ಪ್ರತಿಕ್ರಿಯಿಸುತ್ತಾ,ಅಂತಿಮ ಉತ್ಪನ್ನಕ್ಕಾಗಿ ಬಂಡವಾಳದಾರರ ಹಸಿವನ್ನು ನೀಗಲು ಕೆಟ್ಟ ಸಾಲಗಳನ್ನು ಪಡೆದು ಕೆಟ್ಟ ಸಾಲಗಾರರಾಗಿರುವ ಅಮೆರಿಕನ್ನರು ಸಾಕಷ್ಟಿಲ್ಲ ಎಂದು ಗಮನಸೆಳೆದಿದ್ದಾನೆ. ಒಪ್ಪಂದಗಳನೆರವಿನಿಂದ ಹೆಚ್ಚು ಸಾಲಗಳನ್ನು ಸೃಷ್ಟಿಸಲು ಬಂಡವಾಳ ಬ್ಯಾಂಕುಗಳು ಮತ್ತು ಹೆಡ್ಜ್ ನಿಧಿಗಳು ಹಣಕಾಸು ನಾವೀನ್ಯತೆಗಳನ್ನು ಬಳಸಿಕೊಂಡವು. "ಇಡೀ ವಸ್ತುವಿನಿಂದ ಅವರು ಸಾಲಗಳನ್ನು ಸೃಷ್ಟಿಸುತ್ತಿದ್ದಾರೆ. ಒಂದು ನೂರು ಬಾರಿಗಿಂತ ಹೆಚ್ಚು! ಆದ್ದರಿಂದ ಸಾಲಗಳಿಗಿಂತ ನಷ್ಟಗಳೇ ಅತೀ ಹೆಚ್ಚಾಗಿರುವುದು" ಏಕಕಾಲದಲ್ಲಿ ವಸತಿ ಮತ್ತು ವಾಣಿಜ್ಯ ಸ್ಥಿರಾಸ್ತಿ ಬೆಲೆಗಳಲ್ಲಿ ಹೆಚ್ಚಳದ ಗುಳ್ಳೆಗಳಿಂದ,ಫ್ಯಾನಿ ಮಾ, ಫ್ರೆಡ್ಡಿ ಮ್ಯಾಕ್ CRAಅಥವಾ ಮೋಸದ ಸಾಲಗಳು ಬಿಕ್ಕಟ್ಟಿನ ಮೂಲ ಕಾರಣಗಳು ಎಂದು ವಾದಿಸುವವರ ಪ್ರಕರಣವನ್ನು ಕುಂಠಿತಗೊಳಿಸುತ್ತದೆಂದು ಅರ್ಥಶಾಸ್ತ್ರಜ್ಞ ಪಾಲ್ ಕ್ರಗ್‌ಮ್ಯಾನ್ ಜನವರಿ 2010ರಲ್ಲಿ ವಾದಿಸಿದ್ದಾರೆ.
ಇನ್ನೊಂದು ರೀತಿಯಲ್ಲಿ,ವಸತಿ ಮಾರುಕಟ್ಟೆ ಮೇಲೆ ಸಂಭಾವ್ಯ ಕಾರಣಗಳಿಂದ ಪರಿಣಾಮ ಬೀರಿದ್ದರೂ ಕೂಡ ಎರಡೂ ಮಾರುಕಟ್ಟೆಗಳಲ್ಲಿ ಗುಳ್ಳೆಗಳು ಬೆಳವಣಿಗೆ ಸಾಧಿಸಿದವು.
ನೀತಿಬಾಹಿರ ಸಾಲ
ನೀತಿಬಾಹಿರ ಸಾಲವು ನೀತಿಬಾಹಿರವಾಗಿ ಸಾಲನೀಡುವವರನ್ನು ಉಲ್ಲೇಖಿಸಿದ್ದು,ಅಸೂಕ್ತ ಉದ್ದೇಶಗಳಿಗಾಗಿ ಅಸುರಕ್ಷಿತ ಅಥವಾ ಅಭದ್ರ ಸಾಲಗಳಿಗೆ ಪ್ರವೇಶಿಸುವ ಪದ್ಧತಿಯಾಗಿದೆ. ಮನೆಗಳ ಮರುಸಾಲಕ್ಕೆ ಕಡಿಮೆ ಬಡ್ಡಿದರಗಳ ಬಗ್ಗೆ ಜಾಹೀರಾತು ನೀಡಿದ ಕಂಟ್ರಿವೈಡ್ ಬೇಟ್ ಎಂಡ್ ಸ್ವಿಚ್ ವಿಧಾನವನ್ನು ಬಳಸಿಕೊಂಡಿತು. ಇಂತಹ ಸಾಲಗಳನ್ನು ವ್ಯಾಪಕವಾಗಿ ವಿಸ್ತೃತ ಒಪ್ಪಂದಗಳಾಗಿ ಬರೆಸಿಕೊಂಡು,ಮುಕ್ತಾಯದ ದಿನ ದುಬಾರಿ ಸಾಲ ಉತ್ಪನ್ನಗಳಿಗೆ ಬದಲಿಸಲಾಗುತ್ತಿತ್ತು. ಜಾಹೀರಾತಿನಲ್ಲಿ 1% ಅಥವಾ 1.5%ಬಡ್ಡಿದರವನ್ನು ವಿಧಿಸಲಾಗುವುದು ಎಂದು ಹೇಳಿರಬಹುದಾಗಿದ್ದರೂ, ಗ್ರಾಹಕನನ್ನು ಹೊಂದಾಣಿಕೆ ದರದ ಅಡಮಾನ(ARM)ದಲ್ಲಿ ಇರಿಸಿ, ಪಾವತಿ ಮಾಡುವ ಬಡ್ಡಿದರಕ್ಕಿಂತ ಹೆಚ್ಚಿನ ಬಡ್ಡಿದರವನ್ನು ವಿಧಿಸಲಾಗುತ್ತಿತ್ತು. ಇದು ನಕಾರಾತ್ಮಕ ಸಾಲಬಾಕಿ ಹೆಚ್ಚಳವನ್ನು ಸೃಷ್ಟಿಸಿ,ಸಾಲದ ವ್ಯವಹಾರ ಪೂರ್ಣವಾದ ಬಹುಕಾಲದ ನಂತರವೂ ಸಾಲಪಡೆದ ಗ್ರಾಹಕನ ಗಮನಕ್ಕೆ ಬಾರದೇ ಹೋಗಬಹುದು. ಕಂಟ್ರಿವೈಡ್ ವಿರುದ್ಧ ಕ್ಯಾಲಿಫೋರ್ನಿಯ ಅಟಾರ್ನಿ ಜನರಲ್ ಜೆರಿ ಬ್ರೌನ್ ನೀತಿಬಾಹಿರ ವ್ಯವಹಾರ ಪದ್ಧತಿಗಳು ಮತ್ತು ಸುಳ್ಳು ಜಾಹೀರಾತಿನ ಹಿನ್ನೆಲೆಯಲ್ಲಿ ದಾವೆ ಹೂಡಿ, ದುರ್ಬಲ ಸಾಲದ ಇತಿಹಾಸ ಹೊಂದಿರುವ ಮನೆಮಾಲೀಕರಿಗೆ ಅತ್ಯಧಿಕ ವೆಚ್ಚದ ಅಡಮಾನಗಳನ್ನು ರೂಪಿಸುತ್ತಿದ್ದು,ಹೊಂದಾಣಿಕೆಯ ದರದ ಅಡಮಾನಗಳ (ARMs) ಮೂಲಕ ಬಡ್ಡಿ ಪಾವತಿಗೆ ಮಾತ್ರ ಮನೆಮಾಲೀಕರಿಗೆ ಅವಕಾಶ ಕಲ್ಪಿಸಲಾಗಿದೆ ಎಂದು ದೂರಿದ್ದರು. ಮನೆಗಳ ಬೆಲೆಗಳು ಇಳಿಮುಖವಾದಾಗ,ARM ಮನೆಮಾಲೀಕರ ಆಸ್ತಿಯ ಮಾರುಕಟ್ಟೆ ಮೌಲ್ಯ ಮಾಯವಾಗಿದ್ದರಿಂದ ಮನೆಯ ತಮ್ಮ ಮಾಸಿಕ ಕಂತುಗಳನ್ನು ಪಾವತಿ ಮಾಡಲು ಕಡಿಮೆ ಪ್ರೋತ್ಸಾಹವಿರುತ್ತದೆ. ಇದು ಕಂಟ್ರಿವೈಡ್ ಹಣಕಾಸು ಸ್ಥಿತಿ ಕುಸಿಯಲು ಕಾರಣವಾಯಿತು.ಅಂತಿಮವಾಗಿ ಆಫೀಸ್ ಆಫ್ ದಿ ತ್ರಿಫ್ಟ್ ಸೂಪರ್‌ವಿಷನ್ ಸಾಲದಾತನನ್ನು ಸ್ವಾಧೀನಕ್ಕೆ ತೆಗೆದುಕೊಂಡಿತು. ಅಮೆರಿಕದ ಪ್ರಮುಖ ಸಗಟು ಸಾಲದಾತ ಕಂಪೆನಿ ಅಮೆರಿಕ್ವೆಸ್ಟ್‌ನ ಮಾಜಿ ನೌಕರರು ತಮ್ಮ ಅಡಮಾನ ದಾಖಲೆಗಳನ್ನು ತಪ್ಪಾಗಿ ನಿರೂಪಿಸಿ,ವೇಗದ ಲಾಭಗಳನ್ನು ಮಾಡಲು ಆಸಕ್ತರಾಗಿದ್ದ ವಾಲ್ ಸ್ಟ್ರೀಟ್ ಬ್ಯಾಂಕುಗಳಿಗೆ ಅಡಮಾನಗಳನ್ನು ಮಾರಾಟ ಮಾಡಿದ ವ್ಯವಸ್ಥೆಯ ಬಗ್ಗೆ ವಿವರಿಸಿದ್ದಾರೆ. ಇಂತಹ ಅಡಮಾನ ವಂಚನೆಗಳು ಬಿಕ್ಕಟ್ಟಿಗೆ ಕಾರಣ ಎನ್ನುವುದಕ್ಕೆ ಇದು ಪುರಾವೆ ಒದಗಿಸುತ್ತದೆ.
ನಿಯಂತ್ರಣ ತೆಗೆಯುವುದು
ನಿಯಂತ್ರಣ ಚೌಕಟ್ಟು ಶಾಡೊ ಬ್ಯಾಂಕಿಂಗ್ ವ್ಯವಸ್ಥೆ,ಒಪ್ಪಂದಗಳು ಮತ್ತು ಆಫ್ ಬ್ಯಾಲನ್ಸ್ ಷೀಟ್ ಫೈನಾನ್ಸಿಂಗ್ (ಜಮಾಖರ್ಚು ಪಟ್ಟಿಯಿಂದ ಹೊರಗಿಡುವ ಹಣದ ವ್ಯವಹಾರ)ನ ಹೆಚ್ಚಿದ ಪ್ರಾಮುಖ್ಯತೆಗಳು ಮುಂತಾದಹಣಕಾಸು ನಾವೀನ್ಯದ ಜತೆ ವೇಗವನ್ನು ಪಡೆದುಕೊಳ್ಳಲಿಲ್ಲ ಎಂದು ವಿಮರ್ಶಕರು ವಾದಿಸುತ್ತಾರೆ. ಉಳಿದ ಪ್ರಕರಣಗಳಲ್ಲಿ, ಹಣಕಾಸು ವ್ಯವಸ್ಥೆಯಲ್ಲಿ ಕಾನೂನುಗಳು ಬದಲಾಗಿರುತ್ತವೆ ಅಥವಾ ಕಾನೂನು ಜಾರಿ ದುರ್ಬಲವಾಗಿರುತ್ತದೆ. ಪ್ರಮುಖ ಉದಾಹರಣೆಗಳು ಸೇರಿವೆ:
ಹಣಕಾಸು ನಾವೀನ್ಯ ಮತ್ತು ಸಂಕೀರ್ಣತೆ
(0}ಹಣಕಾಸು ನಾವೀನ್ಯ ಪದವು ನಿರ್ದಿಷ್ಟ ಗ್ರಾಹಕ ಉದ್ದೇಶಗಳನ್ನು ಸಾಧಿಸಲು ವಿನ್ಯಾಸಗೊಳಿಸಿದ ಹಣಕಾಸು ಉತ್ಪನ್ನಗಳ ಪ್ರಸ್ತುತ ಬೆಳವಣಿಗೆ,ನಿರ್ದಿಷ್ಟ ಅಪಾಯಕ್ಕೆ ಒಡ್ಡುವಿಕೆಗೆ ಪರಿಹಾರ(ಸಾಲಗಾರನ ಬಾಕಿ ಮುಂತಾದವು)ಅಥವಾ ಹಣಕಾಸು ಒದಗಿಸಲು ನೆರವು ನೀಡುವುದು. ಈ ಬಿಕ್ಕಟ್ಟಿಗೆ ಯುಕ್ತವಾದ ಉದಾಹರಣೆಗಳು ಸೇರಿವೆ: ಹೊಂದಾಣಿಕೆ ದರದ ಅಡಮಾನ;ಸಬ್‌ಪ್ರೈಮ್ ಅಡಮಾನಗಳನ್ನು ಅಡಮಾನ ಬೆಂಬಲಿತ ಭದ್ರತೆಗಳಿಗೆ (MBS)ಅಥವಾ ಜಾಮೀನು ಸಾಲ ಕರಾರು(CDO)ಗಳಿಗೆ ಒಟ್ಟು ಸೇರಿಸಿ ಬಂಡವಳಿಗರಿಗೆ ಮಾರಾಟ ಮಾಡುವುದು,ಒಂದು ವಿಧದ ಸೆಕ್ಯೂರಿಟೈಸೇಷನ್(ಹಣಕಾಸು ಆಸ್ತಿಗಳನ್ನು ಭದ್ರತಾಪತ್ರಗಳಾಗಿ ಕೂಡಿಸುವುದು)ಮತ್ತು ಕ್ರೆಡಿಟ್ ಡಿಫಾಲ್ಟ್ ಸ್ವಾಪ್ಸ್(CDS)ಎಂದು ಕರೆಯುವ ಒಂದು ರೀತಿಯ ಸಾಲ ವಿಮೆ(CDS) ಈ ಉತ್ಪನ್ನಗಳ ಬಳಕೆಯು ವರ್ಷಗಳು ಕಳೆದಂತೆ ಗಮನಾರ್ಹವಾಗಿ ವಿಸ್ತರಿಸಿ,ಬಿಕ್ಕಟ್ಟಿಗೆ ದಾರಿಕಲ್ಪಿಸಿದೆ. ಈ ಉತ್ಪನ್ನಗಳು ಸಂಕೀರ್ಣತೆಯಲ್ಲಿ ಹಾಗೂ ನಿರಾತಂಕತೆಯಲ್ಲಿ ವ್ಯತ್ಯಾಸ ಹೊಂದಿದ್ದು, ಅವುಗಳ ಆಧಾರದ ಮೇಲೆ ಹಣಕಾಸು ಸಂಸ್ಥೆಗಳ ಪುಸ್ತಕಗಳಲ್ಲಿ ಮೌಲ್ಯವನ್ನು ಅಳೆಯಬಹುದು. ಕೆಲವು ಹಣಕಾಸು ನಾವೀನ್ಯತೆಯು ನಿಬಂಧನೆಗಳನ್ನು ಮೀರುವ ಪರಿಣಾಮ ಉಂಟುಮಾಡಬಹುದು.ಜಮಾಖರ್ಚು ಪಟ್ಟಿಯಿಂದ ಹೊರತಾದ ಹಣಕಾಸು ಪ್ರಮುಖ ಬ್ಯಾಂಕುಗಳು ವರದಿಮಾಡುವ ಸಾಲ ಅಥವಾ ಬಂಡವಾಳ ಕುಶನ್(ಆರ್ಥಿಕ ಸಂಕಷ್ಟ ಕಡಿಮೆ ಮಾಡುವ ವ್ಯವಸ್ಥೆ)ಮೇಲೆ ಪರಿಣಾಮ ಬೀರುತ್ತದೆ. ಉದಾಹರಣೆಗೆ,ಮಾರ್ಟಿನ್ ವುಲ್ಫ್ ಜೂನ್ 2009ರಲ್ಲಿ ಬರೆಯುತ್ತಾರೆ "...ಈ ದಶಕದ ಪೂರ್ವಭಾಗದಲ್ಲಿ ಬ್ಯಾಂಕುಗಳು ಮಾಡಿದ ಅಗಾಧ ಭಾಗ-ಜಮಾಖರ್ಚು ಪಟ್ಟಿಯಿಂದ ಆಚೆ ಇಡುವುದು,ಸಾಲಗಳು ಮತ್ತು ಶಾಡೊ ಬ್ಯಾಂಕಿಂಗ್ ವ್ಯವಸ್ಥೆ ಸ್ವತಃ-ನಿಬಂಧನೆಯ ಸುತ್ತ ದಾರಿ ಹುಡುಕುವುದಾಗಿತ್ತು.
ಅಪಾಯವನ್ನು ತಪ್ಪಾಗಿ ಬೆಲೆಕಟ್ಟುವುದು
ಅಪಾಯಕ್ಕೆ ಬೆಲೆಕಟ್ಟುವುದು ಅಪಾಯಕ್ಕೆ ಪರಿಹಾರವನ್ನು ಉಲ್ಲೇಖಿಸುತ್ತದೆ.ಹೆಚ್ಚುವರಿ ಅಪಾಯವನ್ನು ಸ್ವೀಕರಿಸಲು ಇದು ಬಂಡವಳಿಗರಿಗೆ ಅಗತ್ಯವಿದೆ.ಅದನನು ಬಡ್ಡಿದರಗಳು ಅಥವಾ ಶುಲ್ಕಗಳಿಂದ ಅಳೆಯಬಹುದು. ವಿವಿಧ ಕಾರಣಗಳಿಗಾಗಿ,ಮಾರುಕಟ್ಟೆ ಭಾಗಿಗಳು MBS ಮತ್ತು CDOಮುಂತಾದ ಹಣಕಾಸು ನಾವೀನ್ಯದಲ್ಲಿ ಹುದುಗಿರುವ ಅಪಾಯವನ್ನು ನಿಖರವಾಗಿ ಅಳತೆ ಮಾಡಲಿಲ್ಲ. ಅಥವಾ ಒಟ್ಟಾರೆ ಹಣಕಾಸು ವ್ಯವಸ್ಥೆಯ ಸ್ಥಿರತೆಯ ಮೇಲೆ ಅದರ ಪರಿಣಾಮವನ್ನು ಅರ್ಥಮಾಡಿಕೊಳ್ಳಲಿಲ್ಲ. ಉದಾಹರಣೆಗೆ, CDOಗಳಿಗೆ ಬೆಲೆಮಾದರಿಯು ವ್ಯವಸ್ಥೆಯೊಳಗೆ ಸೇರಿಸಿದ ಅಪಾಯದ ಮಟ್ಟವನ್ನು ಅವು ಸ್ಪಷ್ಟವಾಗಿ ಉಲ್ಲೇಖಿಸಲಿಲ್ಲ. "ಉನ್ನತ ಗುಣಮಟ್ಟ"ದ CDOಗಳಿಗೆ ಸರಾಸರಿ ಚೇತರಿಕೆ ದರವು ಅಂದಾಜು ಡಾಲರ್‌ಗೆ 32 ಸೆಂಟ್‌ಗಳಿವೆ.ಮೆಜಾನೈನ್ CDOಗಳ ಚೇತರಿಕೆ ದರವು ಅಂದಾಜು ಪ್ರತಿ ಡಾಲರ್‌ಗೆ ಐದು ಸೆಂಟ್ಸ್‌ಗಳಾಗಿವೆ. ಈ ಬೃಹತ್‌ಪ್ರಮಾಣದ,ಪ್ರಾಯೋಗಿಕವಾಗಿ ಊಹಿಸಲಾಗದ ನಷ್ಟಗಳು ವಿಶ್ವಾದ್ಯಂತ ಬ್ಯಾಂಕುಗಳ ಜಮಾಖರ್ಚು ಪಟ್ಟಿಗಳ ಮೇಲೆ ಗಮನಾರ್ಹ ಪರಿಣಾಮ ಬೀರಿತು ಹಾಗೂ ಕಾರ್ವನಿರ್ವಹಣೆಗಳಿಗೆ ತೀರಾ ಕಡಿಮೆ ಬಂಡವಾಳವನ್ನು ಉಳಿಸಿತು. ಇನ್ನೊಂದು ಉದಾಹರಣೆಯು AIGಗೆ ಸಂಬಂಧಿಸಿದೆ.ಕ್ರೆಡಿಟ್ ಡಿಫಾಲ್ಟ್ ಸ್ವಾಪ್‌ಗಳ ಬಳಕೆಯ ಮೂಲಕ ವಿವಿಧ ಹಣಕಾಸು ಸಂಸ್ಥೆಗಳ ಕರಾರುಗಳನ್ನು ವಿಮೆ ಮಾಡಿತು. ಮೂಲ CDS ವ್ಯವಹಾರದಲ್ಲಿ ಪಾರ್ಟಿ B ಬಾಕಿದಾರನಾದ ಸಂದರ್ಭದಲ್ಲಿ ಪಾರ್ಟಿ Aಗೆ ಹಣ ಸಂದಾಯ ಮಾಡುವುದಾಗಿ ಭರವಸೆಯ ಬದಲಾಗಿ AIG ಪ್ರೀಮಿಯಂ ಒಂದನ್ನು ಸ್ವೀಕರಿಸುವುದು. ಆದಾಗ್ಯೂ,AIGಗೆ ಅನೇಕ CDS ಬದ್ಧತೆಗಳಿಗೆ ಬೆಂಬಲಿಸುವ ಹಣಕಾಸು ಬಲವು ಇಲ್ಲದಿದ್ದರಿಂದ ಬಿಕ್ಕಟ್ಟು ಬೆಳವಣಿಗೆ ಸಾಧಿಸಿ,ಸೆಪ್ಟೆಂಬರ್ 2008ರಲ್ಲಿ ಸರ್ಕಾರ ತನ್ನ ಸ್ವಾಧೀನಕ್ಕೆ ತೆಗೆದುಕೊಂಡಿತು. U.S.ತೆರಿಗೆದಾರರು ಸರ್ಕಾರದ ಬೆಂಬಲದೊಂದಿಗೆ 2008ರಲ್ಲಿ ಮತ್ತು 2009 ಪೂರ್ವದಲ್ಲಿ $180 ಶತಕೋಟಿಗಿಂತ ಹೆಚ್ಚು ಒದಗಿಸಿದ್ದರು.ಅವುಗಳ ಮೂಲಕ ಹಣವು CDSವ್ಯವಹಾರಗಳಿಗೆ ವಿವಿಧ ಪ್ರತಿಭಾಗಿದಾರರಿಗೆ ಹರಿಯಿತು. ಇವುಗಳಲ್ಲಿ ಅನೇಕ ದೊಡ್ಡ ಜಾಗತಿಕ ಹಣಕಾಸು ಸಂಸ್ಥೆಗಳು ಸೇರಿವೆ. ವ್ಯಾಪಕವಾಗಿ ಬಳಸಿದ ಹಣಕಾಸು ಮಾದರಿಯ ಮಿತಿಗಳು ಕೂಡ ಸೂಕ್ತವಾಗಿ ಅರ್ಥವಾಗಿಲ್ಲ. CDSದರವು ಪರಸ್ಪರ ಸಂಬಂಧ ಹೊಂದಿದ್ದು,ಅಡಮಾನ ಬೆಂಬಲಿತ ಭದ್ರತಾಪತ್ರಗಳ ಸರಿಯಾದ ಬೆಲೆಯನ್ನು ಹೇಳುತ್ತವೆಂದು ಈ ಸೂತ್ರವು ಭಾವಿಸಿತು. ಇದನ್ನು ತೀರಾ ಸುಲಭವಾಗಿ ನಿರ್ವಹಿಸಬಹುದಾದ್ದರಿಂದ ದೊಡ್ಡ ಪ್ರಮಾಣದ CDOಮತ್ತು CDSಬಂಡವಳಿಗರು,ವಿತರಕರು ಮತ್ತು ರೇಟಿಂಗ್ ಸಂಸ್ಥೆಗಳು ಶೀಘ್ರದಲ್ಲೇ ಬಳಸಿದರು. ಒಂದು wired.com ಲೇಖನದ ಪ್ರಕಾರ: ಹಣಕಾಸು ಆಸ್ತಿಗಳು ಹೆಚ್ಚೆಚ್ಚು ಜಟಿಲವಾಗುತ್ತಿದ್ದಂತೆ,ಅದರ ಮೌಲ್ಯಮಾಪನವು ಹೆಚ್ಚೆಚ್ಚು ಕಠಿಣವಾಗುತ್ತಿದ್ದಂತೆ,ಅಂತಾರಾಷ್ಟ್ರೀಯ ಬಾಂಡ್ ರೇಟಿಂಗ್ ಏಜೆನ್ಸಿಗಳು ಮತ್ತು ಅವರ ಮೇಲೆ ಅವಲಂಬಿತರಾದ ಬ್ಯಾಂಕ್ ನಿಯಂತ್ರಕರು,ಕೆಲವು ಜಟಿಲ ಲೆಕ್ಕದ ಮಾದರಿಗಳನ್ನು ಕ್ರಮಬದ್ಧವೆಂದು ಸ್ವೀಕರಿಸಿದ್ದರಿಂದ ಹೂಡಿಕೆದಾರರಿಗೆ ಮರುಭರವಸೆ ಸಿಕ್ಕಿತು.ಇದು ಆಚರಣೆಯಲ್ಲಿ ವಾಸ್ತವವಾಗಿ ಇರುವುದೆಂದು ಸಾಬೀತಾದ ಅಪಾಯಗಳಿಗಿಂತ ಕಡಿಮೆ ಅಪಾಯಗಳನ್ನು ಹೊಂದಿದೆಯೆಂದು ಸೈದ್ಧಾಂತಿಕವಾಗಿ ತೋರಿಸಿತು. ಮಹಾ ಉತ್ಕರ್ಷ ಸ್ಥಿತಿ ಕೈಮೀರಿ ಹೋಗಿ ಹೊಸ ಉತ್ಪನ್ನಗಳು ಅತೀ ಜಟಿಲವಾಗಿ ಅಧಿಕಾರಿಗಳು ಅದರ ಅಪಾಯವನ್ನು ಲೆಕ್ಕಹಾಕಲು ಅಸಾಧ್ಯವಾಯಿತು ಹಾಗೂ ಬ್ಯಾಂಕುಗಳ ಅಪಾಯ ನಿರ್ವಹಣೆ ವಿಧಾನಗಳ ಮೇಲೆ ಅವಲಂಬನೆ ಆರಂಭಿಸಿದರು ಎಂದು ಜಾರ್ಜ್ ಸೋರಸ್ ಪ್ರತಿಕ್ರಿಯಿಸಿದ್ದಾರೆ. ಇದೇ ರೀತಿ,ರೇಟಿಂಗ್ ಸಂಸ್ಥೆಗಳು ಕೃತಕ ಉತ್ಪನ್ನಗಳ ಸೃಷ್ಟಿಕರ್ತ ಒದಗಿಸಿದ ಮಾಹಿತಿ ಮೇಲೆ ಅವಲಂಬಿತವಾದವು. ಇದು ಹೊಣೆಗಾರಿಕೆಯಿಂದ ನುಣುಚಿಕೊಳ್ಳುವ ಆಘಾತಕಾರಿ ಘಟನೆ."
ಶಾಡೊ ಬ್ಯಾಂಕಿಂಗ್ ವ್ಯವಸ್ಥೆಯ ಉತ್ಕರ್ಷ ಮತ್ತು ಪತನ
ಅಧ್ಯಕ್ಷ ಮತ್ತು NY ಫೆಡರಲ್ ರಿಸರ್ವ್ ಬ್ಯಾಂಕ್ ಅಧ್ಯಕ್ಷ ತಿಮೋತಿ ಗೇತ್‌ನರ್,2009ರಲ್ಲಿ ಅಮೇರಿಕ ಖಜಾನೆಯ ಕಾರ್ಯದರ್ಶಿಯಾದ ಅವರು, ಸಾಲದ ಮಾರುಕಟ್ಟೆಗಳ ಸ್ಥಗಿತದ "ಓಟ"ಕ್ಕೆ ಶಾಡೊ ಬ್ಯಾಂಕಿಂಗ್ ವ್ಯವಸ್ಥೆ ಎಂದು ಕರೆಯುವ "ಸಮಾನಾಂತರ" ಬ್ಯಾಂಕಿಂಗ್ ವ್ಯವಸ್ಥೆಯ ಸಂಸ್ಥೆಗಳು ಕಾರಣವೆಂದು ಅವುಗಳ ಮೇಲೆ ಗಮನಾರ್ಹ ಆರೋಪವನ್ನು ಮಾಡಿದರು. ಈ ಸಂಸ್ಥೆಗಳು ಹಣಕಾಸು ವ್ಯವಸ್ಥೆಗೆ ಬೆಂಬಲವಾಗಿ ನಿಂತ ಸಾಲದ ಮಾರುಕಟ್ಟೆಗಳಿಗೆ ಅಗತ್ಯವಾಗಿ ಬೇಕಾಗಿತ್ತು,ಆದರೆ ಸಮಾನವಾದ ನಿಯಂತ್ರಣ ವ್ಯವಸ್ಥೆಗಳಿಗೆ ಇವು ಒಳಪಡಲಿಲ್ಲ. ಇದಿಷ್ಟೇ ಅಲ್ಲದೇ,ಈ ಸಂಸ್ಥೆಗಳು ಅಪಾಯಕ್ಕೆ ಗುರಿಯಾಗುವಂತವು.ಏಕೆಂದರೆ ಅವು ದ್ರವ್ಯತೆಯ ಮಾರುಕಟ್ಟೆಗಳಲ್ಲಿ ಅಲ್ಪಾವಧಿಯಲ್ಲಿ ಸಾಲ ಪಡೆದು ದೀರ್ಘಾವದಿಯ ದ್ರವ್ಯತೆರಹಿತ ಮತ್ತು ಅಪಾಯಕಾರಿ ಆಸ್ತಿಗಳನ್ನು ಖರೀದಿಸುತ್ತಿದ್ದವು. ಇದರ ಅರ್ಥವೇನೆಂದರೆ ಸಾಲ ಮಾರುಕಟ್ಟೆಗಳಲ್ಲಿ ತೊಡಕುಗಳಿಂದ ಶೀಘ್ರವಾಗಿ ಸಾಲದ ಪ್ರಮಾಣ ತಗ್ಗಿಸುವುದಕ್ಕಾಗಿ,ದೀರ್ಘಾವಧಿಯ ಆಸ್ತಿಗಳನ್ನು ಕುಗ್ಗಿದ ಬೆಲೆಗಳಿಗೆ ಮಾರಾಟ ಮಾಡುವುದಾಗಿದೆ. ಆ ಸಂಸ್ಥೆಗಳ ಮಹತ್ವವನ್ನು ಅವರು ವಿವರಿಸಿದ್ದಾರೆ: ಅರ್ಥಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿ ವಿಜೇತ ಪಾಲ್ ಕ್ರಗ್‌ಮ್ಯಾನ್ ಶಾಡೊ ಬ್ಯಾಂಕಿಂಗ್ ವ್ಯವಸ್ಥೆಯ ಓಟವು ಬಿಕ್ಕಟ್ಟು ಉಂಟುಮಾಡಲು "ಏನಾಯಿತು ಎನ್ನುವುದರ ತಿರುಳು" ಎಂದು ಬಣ್ಣಿಸಿದ್ದಾರೆ. ನಿಯಂತ್ರಣಗಳ ಮೇಲೆ ಕೊರತೆಯನ್ನು ಇವರು "ಹಾನಿಕರ ಅಲಕ್ಷ್ಯ"ವೆಂದು ಉಲ್ಲೇಖಿಸಿದ್ದಾರೆ."
ಆಸ್ತಿ ಬೆಂಬಲಿತ ಸಾಲವನ್ನು ಹೆಚ್ಚಿಸುವ ಬಗ್ಗೆ ಕೂಡ ಗ್ಯಾರಿ ಗಾರ್ಟನ್ ಗಮನಸೆಳೆದಿದ್ದಾರೆ.
ಸರಕು ಗುಳ್ಳೆ
ಗೃಹಉತ್ಕರ್ಷ ಗುಳ್ಳೆಯ ಪತನದ ನಂತರ ಸರಕು ಬೆಲೆ ಗುಳ್ಳೆಯನ್ನು ಸೃಷ್ಟಿಸಲಾಯಿತು. ತೈಲದ ಬೆಲೆ $50 ರಿಂದ $147ಕ್ಕೆ ಪೂರ್ವದ 2007ರಿಂದ 2008ಕ್ಕೆ ಮೂರು ಪಟ್ಟು ಏರಿಕೆಯಾಯಿತು.2008ರ ಅಂತ್ಯದಲ್ಲಿ ಆರ್ಥಿಕ ಬಿಕ್ಕಟ್ಟು ಉದ್ಭವಿಸಿದ್ದರಿಂದ ತೈಲಬೆಲೆ ಕುಸಿಯುವ ಮುಂಚೆ ಈ ಏರಿಕೆ ಕಂಡುಬಂತು. ತಜ್ಞರು ಇದಕ್ಕೆ ಕಾರಣಗಳನ್ನು ಚರ್ಚಿಸಿದ್ದು,ಗೃಹನಿರ್ಮಾಣ ಮತ್ತಿತರ ಹೂಡಿಕೆಗಳಿಂದ ಸರಕುಗಳಿಗೆ, ಸಟ್ಟಾ ವ್ಯವಹಾರ ಮತ್ತು ವಿತ್ತೀಯನೀತಿಗಾಗಿ ಹಣದ ಹರಿವು ಇವುಗಳಲ್ಲಿ ಸೇರಿದೆ. ವೇಗವಾಗಿ ಬೆಳೆಯುವ ವಿಶ್ವಆರ್ಥಿಕತೆಯಲ್ಲಿ ಕಚ್ಛಾವಸ್ತುಗಳ ಕೊರತೆಯ ಬಗ್ಗೆ ಹೆಚ್ಚಿದ ಭಾವನೆ,ಹೀಗೆ ಆ ಮಾರುಕಟ್ಟೆಗಳಲ್ಲಿ ನೆಲೆಗಳ ಸ್ಥಾಪನೆ,ಉದಾಹರಣೆಗೆ ಚೀನಾ ಆಫ್ರಿಕಾದಲ್ಲಿ ಹೆಚ್ಚೆಚ್ಚು ಉಪಸ್ಥಿತಿ. ತೈಲ ಬೆಲೆಗಳಲ್ಲಿ ಹೆಚ್ಚಳದಿಂದ ಗ್ರಾಹಕ ಉಪಭೋಗದಲ್ಲಿ ಹೆಚ್ಚಿನ ಪಾಲು ಗ್ಯಾಸೋಲಿನ್‌ ಖರೀದಿಗೆ ತಿರುಗಿತು.ಇದು ತೈಲ ಆಮದು ರಾಷ್ಟ್ರಗಳಲ್ಲಿನ ಆರ್ಥಿಕ ಬೆಳವಣಿಗೆ ಮೇಲೆ ಇಳಿಮುಖದ ಒತ್ತಡ ಸೃಷ್ಟಿಸಿತು ಮತ್ತು ತೈಲ ಉತ್ಪಾದಿಸುವ ರಾಷ್ಟ್ರಗಳಿಗೆ ಸಂಪತ್ತು ಹರಿದುಹೋಯಿತು. ಟ್ರೇಡಿಂಗ್ & ಮಾರ್ಕೆಟ್ಸ್ ವಿಭಾಗದ CFTCಮಾಜಿ ನಿರ್ದೇಶಕ(ಜಾರಿಗೆ ಕಾರಣ)ಮೈಕೇಲ್ ಗ್ರೀನ್‌ಬರ್ಗರ್,ಜೂನ್ 3,2008ರಂದು ವಾಣಿಜ್ಯ, ವಿಜ್ಞಾನ ಮತ್ತು ಸಾರಿಗೆಯ ಸೆನೆಟ್ ಸಮಿತಿ ಮುಂದೆ ಸಾಕ್ಷ್ಯ ನುಡಿಯುತ್ತಾ,ನಿರ್ಧಿಷ್ಟವಾಗಿ ಅಟ್ಲಾಂಟಾ ಮೂಲದ ಇಂಟರ್‌ಕಾಂಟಿನೆಂಟಲ್ ಎಕ್ಸ್‌ಚೇಂಜ್ ಹೆಸರನ್ನು ನಿರ್ದಿಷ್ಟವಾಗಿ ಪ್ರಸ್ತಾಪಿಸಿದರು. ಗೋಲ್ಡ್‌ಮ್ಯಾನ್ ಸ್ಯಾಚ್ಸ್,ಮಾರ್ಗನ್ ಸ್ಟಾನ್ಲಿ ಮತ್ತು ಬ್ರಿಟಿಷ್ ಪೆಟ್ರೋಲಿಯಂ ಸ್ಥಾಪನೆ ಮಾಡಿದ ಈ ಸಂಸ್ಥೆಯು ಲಂಡನ್ ಮತ್ತು ನ್ಯೂಯಾರ್ಕ್ ನಿಯಂತ್ರಿತ ಫ್ಯೂಚರ್ಸ್ ವಿನಿಮಯಗಳಲ್ಲಿ ಮಾರಾಟವಾದ ತೈಲದ ಭವಿಷ್ಯದ ಬೆಲೆಗಳ ಊಹಾತ್ಮಕ ವ್ಯಾಪಾರದಲ್ಲಿ ಪ್ರಮುಖ ಪಾತ್ರ ವಹಿಸಿತೆಂದು ಹೇಳಿದ್ದಾರೆ. . ಜಾರ್ಜ್ ಸೊರೋಸ್ ಕೂಡ ಸಮಿತಿಯ ಮುಂದೆ ಸಾಕ್ಷ್ಯ ನುಡಿದಿದ್ದಾರೆ. ತಾಮ್ರದ ದರದ ಗುಳ್ಳೆಯು ತೈಲಗುಳ್ಳೆ ಸಂಭವಿಸಿದ ಸಂದರ್ಭದಲ್ಲೇ ಉಂಟಾಯಿತೆಂದು ಕೂಡ ಗಮನಿಸಲಾಯಿತು. ತಾಮ್ರವು ಪ್ರತಿ ಟನ್‌ಗೆ 1990ರಿಂದ 1999ರವರೆಗೆ $2,500 ದರದಲ್ಲಿ ಮಾರಾಟವಾಯಿತು.ನಂತರ ಸುಮಾರು $1,600ಗೆ ಕುಸಿಯಿತು. ದರ ಕುಸಿತವು 2004ರವರೆಗೆ ಉಳಿದು 2008ರಲ್ಲಿ ದರದಲ್ಲಿ ಏರಿಕೆ ಕಂಡು ತಾಮ್ರವು ಪ್ರತಿ ಟನ್‌ಗೆ $7,040ಕ್ಕೆ ಮುಟ್ಟಿತು. ಫೆಬ್ರವರಿ 2010ರಲ್ಲಿದ್ದಂತೆ ತಾಮ್ರವು ಪ್ರತಿಟನ್‌ಗೆ $6,500 ಗೆ ಮಾರಾಟವಾಯಿತು ಮತ್ತು ನಿಧಾನವಾಗಿ ಕುಸಿಯತೊಡಗಿತು. / / / . 1990ರ ದಶಕದ ಅಂತ್ಯದಲ್ಲಿ ನಿಕಲ್ ದರಗಳು ಉತ್ಕರ್ಷ ಸ್ಥಿತಿಗೆ ಮುಟ್ಟಿತು.ನಂತರ ನಿಕಲ್ ದರಗಳು ಪ್ರತಿ ಮೆಟ್ರಿಕ್ ಟನ್‌ಗೆ 2007 ಮೇನಲ್ಲಿ $51,000 /£36,700 ರಿಂದ 2009 ಜನವರಿಯಲ್ಲಿ ಪ್ರತಿಮೆಟ್ರಿಕ್ ಟನ್‌ಗೆ $11,550/£8,300ಗೆ ಕುಸಿಯಿತು. ದರಗಳಲ್ಲಿ 2010 ಜನವರಿಯಲ್ಲಿ ಚೇತರಿಕೆ ಆರಂಭವಾದರೂ,ಆಸ್ಟ್ರೇಲಿಯದ ಬಹುತೇಕ ನಿಕಲ್ ಗಣಿಗಳು ಅಷ್ಟರಲ್ಲಿ ದಿವಾಳಿಯಾಗಿತ್ತು. ಉನ್ನತ ದರ್ಜೆಯ ನಿಕಲ್ ಸಲ್ಫೇಟ್ ಅದಿರು ಬೆಲೆ 2010ರಲ್ಲಿ ಚೇತರಿಸಿಕೊಳ್ಳುತ್ತಿದ್ದಂತೆ,ಆಸ್ಟ್ರೇಲಿಯ ಗಣಿಗಾರಿಕೆ ಕೈಗಾರಿಕೆಯಲ್ಲಿಯೂ ಚೇತರಿಕೆ ಉಂಟಾಯಿತು.
ಇಡೀ ವ್ಯವಸ್ಥೆ ಆವರಿಸಿದ ಬಿಕ್ಕಟ್ಟು
ಪ್ರಚಲಿತ ಪ್ರವೃತ್ತಿಯ ವಿವರಣೆಗಿಂತ ಭಿನ್ನವಾದ ಇನ್ನೊಂದು ವಿಶ್ಲೇಷಣೆಯಲ್ಲಿ,ಆರ್ಥಿಕ ಬಿಕ್ಕಟ್ಟು ಕೇವಲ ಇನ್ನೊಂದು ಆಳವಾದ ಬಿಕ್ಕಟ್ಟಿನ ಲಕ್ಷಣವಾಗಿದೆ. ಅದು ಸ್ವಯಂ ಬಂಡವಾಳಶಾಹಿ ವ್ಯವಸ್ಥೆಯನ್ನು ಸಂಪೂರ್ಣವಾಗಿ ಆವರಿಸಿದ ಬಿಕ್ಕಟ್ಟು ಎಂದು ಹೇಳಲಾಗಿದೆ. ಈಜಿಪ್ಟ್ ಮಾರ್ಕ್ಸ್‌ವಾದದ ಅರ್ಥಶಾಸ್ತ್ರಜ್ಞ ಸಮೀರ್ ಅಮೀನ್ ಪ್ರಕಾರ,1970ರ ದಶಕದ ಪೂರ್ವದಿಂದ ಪಾಶ್ಚಿಮಾತ್ಯ ರಾಷ್ಟ್ರಗಳಲ್ಲಿ GDPಬೆಳವಣಿಗೆ ದರಗಳಲ್ಲಿ ಸತತ ಇಳಿಮುಖವು ಹೆಚ್ಚುವರಿ ಬಂಡವಾಳವನ್ನು ಸೃಷ್ಟಿಸಿತು. ಅದಕ್ಕೆ ನೈಜ ಆರ್ಥಿಕತೆಯಲ್ಲಿ ಸಾಕಷ್ಟು ಲಾಭದಾಯಕ ಬಂಡವಾಳ ಹೊರಮಾರ್ಗಗಳು ಇರಲಿಲ್ಲ. ಇದಕ್ಕೆ ಪರ್ಯಾಯವೆಂದರೆ ಹೆಚ್ಚುವರಿ ಹಣವನ್ನು ಹಣಕಾಸು ಮಾರುಕಟ್ಟೆಯಲ್ಲಿ ತೊಡಗಿಸುವುದು,ವಿಶೇಷವಾಗಿ ತರುವಾಯ ನಿಯಂತ್ರಣ ತೆಗೆದಿದ್ದರಿಂದ ಇದು ಉತ್ಪಾದಕ ಬಂಡವಾಳ ಹೂಡಿಕೆಗಿಂತ ಹೆಚ್ಚು ಲಾಭದಾಯಕವಾಯಿತು. ಸಮೀರ್ ಅಮೀನ್ ಪ್ರಕಾರ,ಈ ವಿದ್ಯಮಾನವು ಪುನರಾವರ್ತಕ ಹಣಕಾಸು ಉತ್ಕರ್ಷದ ಗುಳ್ಳೆಗಳಾಗಿ(ಇಂಟರ್‌ನೆಟ್ ಉತ್ಕರ್ಷದ ಗುಳ್ಳೆ)2007-2010ರ ಆರ್ಥಿಕ ಬಿಕ್ಕಟ್ಟಿಗೆ ಬಲವಾದ ಕಾರಣವಾಯಿತು. ರಾಜಕೀಯ ಆರ್ಥಿಕ ವಿಶ್ಲೇಷಕ ಮತ್ತು ಮಂತ್ಲಿ ರಿವ್ಯೂ ಸಂಪಾದಕ ಜಾನ್ ಬೆಲ್ಲಾಮಿ ಫಾಸ್ಟರ್,1970ರ ದಶಕದ ಪೂರ್ವದಿಂದ GDPಬೆಳವಣಿಗೆ ದರಗಳಲ್ಲಿ ಕುಸಿತವು ಮಾರುಕಟ್ಟೆ ತುಂಬಿದಸ್ಥಿತಿ ಹೆಚ್ಚಳದಿಂದ ಸಂಭವಿಸಿದೆ ಎಂದು ನಂಬಿದ್ದಾರೆ. ಜಾನ್ C.ಬೋಗ್ಲೆ 2005ರಲ್ಲಿ ಬರೆಯುತ್ತಾ,ಕೆಲವು ಪರಿಹರಿಸಲಾಗದ ಸವಾಲುಗಳನ್ನು ಬಂಡವಾಳಶಾಹಿವ್ಯವಸ್ಥೆ ಎದುರಿಸುತ್ತಿದ್ದು, ಅವು ಹಿಂದಿನ ಆರ್ಥಿಕ ಬಿಕ್ಕಟ್ಟುಗಳಿಗೆ ಕೊಡುಗೆ ನೀಡಿವೆ ಮತ್ತು ಅವನ್ನು ಸೂಕ್ತವಾಗಿ ನಿಭಾಯಿಸಲಿಲ್ಲ:ಆತ ಕೆಳಗಿನವು ಸೇರಿದಂತೆ ನಿರ್ದಿಷ್ಟ ವಿಷಯಗಳನ್ನು ಉದಾಹರಿಸುತ್ತಾನೆ
ಆರ್ಥಿಕ ಮುನ್ಸೂಚನೆಯ ಪಾತ್ರ
ಆರ್ಥಿಕ ಬಿಕ್ಕಟ್ಟಿನ ಬಗ್ಗೆ ವ್ಯಾಪಕವಾಗಿ ಮುಖ್ಯವಾಹಿನಿ ಅರ್ಥಶಾಸ್ತ್ರಜ್ಞರು ಮುನ್ಸೂಚನೆ ನುಡಿದಿರಲಿಲ್ಲ. ಅವರು ಬದಲಾಗಿ ಗ್ರೇಟ್ ಮಾಡರೇಷನ್(ಉಗ್ರತೆ ಸೌಮ್ಯಗೊಳಿಸುವುದು)ಕುರಿತು ಮಾತನಾಡಿದ್ದರು. ಅನೇಕ ಮಂದಿ ಅಸಂಪ್ರದಾಯಿಕ ಅರ್ಥಶಾಸ್ತ್ರಜ್ಞರು ಈ ಬಿಕ್ಕಟ್ಟಿನ ಬಗ್ಗೆ ಬದಲಾದ ವಾದಗಳೊಂದಿಗೆ ಭವಿಷ್ಯ ನುಡಿದರು. ಡರ್ಕ್ ಬೆಜೆಮರ್ ತಮ್ಮ ಸಂಶೋಧನೆಯಲ್ಲಿ ಈ ಬಿಕ್ಕಟ್ಟಿನ ಮುನ್ಸೂಚನೆ ನೀಡಿದ(ಬೆಂಬಲದ ವಾದ ಮತ್ತು ವೇಳೆಯ ಅಂದಾಜುಗಳೊಂದಿಗೆ)12 ಅರ್ಥಶಾಸ್ತ್ರಜ್ಞರಿಗೆ ಈ ಮನ್ನಣೆ ನೀಡಿದ್ದಾರೆ:: ಡೀನ್ ಬೇಕರ್ (US), ವೈನೆ ಗೋಡ್ಲೆ (US), ಫ್ರೆಡ್ ಹ್ಯಾರಿಸನ್ (UK), ಮೈಕೇಲ್ ಹಡ್ಸನ್ (US), ಎರಿಕ್ ಜಾನ್ಸ್‌ಜನ್ (US), ಸ್ಟೀವ್ ಕೀನ್ (ಆಸ್ಟ್ರೇಲಿಯ), ಜಾಕೋಬ್ ಬ್ರಾಚ್ನರ್ ಮ್ಯಾಡ್ಸನ್ & & ಜೆನ್ಸ್ ಕೆಜಾರ್ ಸೊರೆನ್‌ಸನ್ (ಡೆನ್ಮಾರ್ಕ್), ಕರ್ಟ್ ರಿಚೆಬಾಚರ್ (US), ನೌರೀಲ್ ರೌಬಿನಿ (US), ಪೀಟರ್ ಸ್ಕಿಫ್ (US),ಮತ್ತುರಾಬರ್ಟ್ ಷಿಲ್ಲರ್ (US). ಆರ್ಥಿಕ ಬಿಕ್ಕಟ್ಟಿನ ಬಗ್ಗೆ ಇಂಗಿತಗಳನ್ನು ನೀಡಿದ ಇತರೆ ತಜ್ಞರ ಬಗ್ಗೆ ಕೂಡ ಉದಾಹರಣೆಗಳನ್ನು ನೀಡಲಾಗಿದೆ. ಬಿಸಿನೆಸ್‌ವೀಕ್ ನಿಯತಕಾಲಿಕದ ಮುಖಪುಟದ ಲೇಖನದಲ್ಲಿ 1930ರ ದಶಕದ ಗ್ರೇಟ್ ಡಿಪ್ರೆಷನ್(ಮಹಾ ಹಿಂಜರಿತ)ದ ನಂತರ ಅರ್ಥಶಾಸ್ತ್ರಜ್ಞರು ಅತೀ ಕೆಟ್ಟ ಅಂತಾರಾಷ್ಟ್ರೀಯ ಆರ್ಥಿಕ ಬಿಕ್ಕಟ್ಟನ್ನು ಮುಂಗಾಣಲು ಬಹುತೇಕ ವಿಫಲರಾದರು. ವಾರ್ಟನ್ ಸ್ಕೂಲ್ ಆಫ್ ಯೂನಿವರ್ಸಿಟಿ ಆಫ್ ಪೆನ್ಸಿಲ್‌ವೇನಿಯದ ಆನ್‌ಲೈನ್ ಉದ್ಯಮ ಪತ್ರಿಕೆಯು ಪ್ರಮುಖ ಜಾಗತಿಕ ಆರ್ಥಿಕ ಬಿಕ್ಕಟ್ಟನ್ನು ಮುಂಗಾಣಲು ಅರ್ಥಶಾಸ್ತ್ರಜ್ಞರು ಏಕೆ ವಿಫಲರಾದರು ಎನ್ನುವುದನ್ನು ಪರಿಶೀಲನೆ ಮಾಡಿತು. ಸಮೂಹ ಮಾಧ್ಯಮದಲ್ಲಿ ಪ್ರಕಟವಾದ ಜನಪ್ರಿಯ ಲೇಖನಗಳಲ್ಲಿ ಆರ್ಥಿಕ ಬಿಕ್ಕಟ್ಟಿನ ಮುನ್ಸೂಚನೆ ಪಡೆಯಲು ಬಹುತೇಕ ಅರ್ಥಶಾಸ್ತ್ರಜ್ಞರು ತಮ್ಮ ಕರ್ತವ್ಯದಲ್ಲಿ ವಿಫಲರಾಗಿದ್ದಾರೆಂದು ಸಾರ್ವಜನಿಕರಿಗೆ ನಂಬಿಕೆ ಹುಟ್ಟಿಸಿತು. ಉದಾಹರಣೆಗೆ,ನ್ಯೂಯಾರ್ಕ್ ಟೈಮ್ಸ್‌ನ ಲೇಖನದಲ್ಲಿ ಅರ್ಥಶಾಸ್ತ್ರಜ್ಞ ನೂರೀಲ್ ರೌಬಿನಿ 2006ರ ಸೆಪ್ಟೆಂಬರ್ ಪೂರ್ವದಲ್ಲೇ ಇಂತಹ ಬಿಕ್ಕಟ್ಟಿನ ಬಗ್ಗೆ ಎಚ್ಚರಿಸಿದ್ದರೆಂದು ಮಾಹಿತಿ ನೀಡಿದೆ. ಆರ್ಥಿಕ ಹಿಂಜರಿತಗಳ ಬಗ್ಗೆ ಮುನ್ಸೂಚನೆ ನೀಡುವಲ್ಲಿ ಅರ್ಥಶಾಸ್ತ್ರದ ವೃತ್ತಿಯು ಕಳಪೆಯಾಗಿದೆಯೆಂದು ಲೇಖನದಲ್ಲಿ ತಿಳಿಸಲಾಗಿದೆ. ದಿ ಗಾರ್ಡಿಯನ್ ಪ್ರಕಾರ,ಗೃಹನಿರ್ಮಾಣ ಮಾರುಕಟ್ಟೆಯ ಕುಸಿತ ಮತ್ತು ವಿಶ್ವವ್ಯಾಪಿ ಹಿಂಜರಿತದ ಬಗ್ಗೆ ಮುನ್ಸೂಚನೆ ನೀಡಿದ ರೌಬಿನಿಯನ್ನು ಕುಚೋದ್ಯ ಮಾಡಲಾಯಿತು.ದಿ ನ್ಯೂಯಾರ್ಕ್ ಟೈಮ್ಸ್ ಅವನಿಗೆ ಡಾ.ಡೂಮ್ ಎಂಬ ಪಟ್ಟ ಕಟ್ಟಿತು. ಮುಖ್ಯವಾಹಿನಿ ವಿತ್ತೀಯ ಅರ್ಥಶಾಸ್ತ್ರದಲ್ಲಿ ಆರ್ಥಿಕ ಬಿಕ್ಕಟ್ಟು ಸಾಮಾನ್ಯವಾಗಿ ಊಹಿಸಲಾಗದ್ದು.ಯೂಗೇನ್ ಫಾಮಾ ಎಫಿಷಿಯೆಂಟ್-ಮಾರ್ಕೆಟ್ ಹೈಪೋತಿಸಿಸ್(ದಕ್ಷ ಮಾರುಕಟ್ಟೆ ಕಲ್ಪಿತ ಸಿದ್ಧಾಂತ) ಮತ್ತು ಸಂಬಂಧಿಸಿದ ರ‌್ಯಾಂಡಮ್-ವಾಕ್ ಹೈಪೋತಿಸಿಸ್(ಗೊತ್ತುಗುರಿಯಿಲ್ಲದ ಕಲ್ಪಿತ ಸಿದ್ಧಾಂತ) ಕ್ರಮವಾಗಿ ಮಾರುಕಟ್ಟೆಗಳು ಸಂಭವನೀಯ ಭವಿಷ್ಯದ ಚಲನವಲನಗಳ ಬಗ್ಗೆ ಎಲ್ಲ ಮಾಹಿತಿಗಳನ್ನು ಹೊಂದಿರುತ್ತದೆ ಮತ್ತು ವಿತ್ತೀಯ ದರಗಳ ಚಲನವಲನಕ್ಕೆ ಗೊತ್ತುಗುರಿಯಿಲ್ಲ ಮತ್ತು ಊಹಿಸಲಾಗದ್ದು ಎಂದು ಹೇಳಿದೆ.
ಹಣಕಾಸು ಸಂಸ್ಥೆಗಳ ಮೇಲೆ ಪರಿಣಾಮಗಳು
ದೊಡ್ಡ U.S. ಮತ್ತು ಯುರೋಪಿಯನ್ ಬ್ಯಾಂಕುಗಳು ಹಾನಿಕರ ಆಸ್ತಿಗಳು ಮತ್ತು ಕೆಟ್ಟ ಸಾಲಗಳಿಂದ ಜನವರಿ 2007ರಿಂದ ಸೆಪ್ಟೆಂಬರ್ 2009ರವರೆಗೆ $1 ಲಕ್ಷ ಕೋಟಿಗಿಂತ ಹೆಚ್ಚು ಕಳೆದುಕೊಂಡಿವೆಯೆಂದು ಅಂತಾರಾಷ್ಟ್ರೀಯ ವಿತ್ತೀಯ ನಿಧಿ ಅಂದಾಜು ಮಾಡಿದೆ. ಈ ನಷ್ಟಗಳು 2007 -10ರಿಂದ $2.8 ಲಕ್ಷಕೋಟಿಯನ್ನು ಮೀರಬಹುದೆಂದು ನಿರೀಕ್ಷಿಸಲಾಗಿದೆ. U.S. ಬ್ಯಾಂಕುಗಳ ನಷ್ಟಗಳನ್ನು $1ಲಕ್ಷ ಕೋಟಿಯನ್ನು ಮುಟ್ಟುವುದೆಂದು ಮುಂಗಾಣಲಾಗಿದೆ ಮತ್ತು ಯುರೋಪಿಯನ್ ಬ್ಯಾಂಕ್ ನಷ್ಟಗಳು $1.6ಲಕ್ಷ ಕೋಟಿ ಮುಟ್ಟುತ್ತದೆಂದು ಹೇಳಲಾಗಿದೆ. U.S. ಬ್ಯಾಂಕುಗಳು 60 ಶೇಕಡ ನಷ್ಟಗಳನ್ನು ಅನುಭವಿಸಿದವು ಮತ್ತು ಬ್ರಿಟಿಷ್ ಮತ್ತು ಯುರೋಜೋನ್ ಬ್ಯಾಂಕುಗಳು ಶೇಕಡ 40ನ್ನು ಮುಟ್ಟಿದೆ ಎಂದು IMFಅಂದಾಜು ಮಾಡಿದೆ. ಬಲಿಪಶುಗಳಲ್ಲಿ ಮೊದಲನೆಯದು ನಾರ್ದರ್ನ್ ರಾಕ್ ಮಧ್ಯಮ ಗಾತ್ರದ ಬ್ರಿಟಿಷ್ ಬ್ಯಾಂಕ್ ಅದರ ವ್ಯವಹಾರದಲ್ಲಿ ಅತಿಯಾದ ಸಾಲದ ನೀಡಿಕೆಯ ಸ್ವಭಾವದಿಂದಾಗಿ ಬ್ಯಾಂಕ್ ಆಫ್ ಇಂಗ್ಲೆಂಡ್ ಭದ್ರತೆಯನ್ನು ಕೋರಲು ದಾರಿ ಕಲ್ಪಿಸಿತು. ಇದರಿಂದ ಠೇವಣಿದಾರರು ಭೀತರಾಗಿ ಸೆಪ್ಟೆಂಬರ್ 2007ಮಧ್ಯಾವಧಿಯಲ್ಲಿ ಬ್ಯಾಂಕಿನಿಂದ ಹಣ ವಾಪಸ್‌ಗೆ ಯತ್ನಿಸಿದರು. ಆರಂಭದಲ್ಲಿ ಲಿಬರಲ್ ಡೆಮಾಕ್ರಾಟ್ ಶಾಡೊ ಚಾನ್ಸಲರ್ ವಿನ್ಸ್ ಕೇಬಲ್ ಸಂಸ್ಥೆಯನ್ನು ರಾಷ್ಟ್ರೀಕರಣ ಮಾಡಬೇಕೆಂಬ ಕರೆಗಳನ್ನು ಕಡೆಗಣಿಸಲಾಯಿತು; ಆದಾಗ್ಯೂ,ಫೆಬ್ರವರಿ 2008ರಲ್ಲಿ ಬ್ರಿಟಿಷ್ ಸರ್ಕಾರ(ಖಾಸಗಿ ಕ್ಷೇತ್ರದ ಖರೀದಿದಾರನನ್ನು ಹುಡುಕಲು ವಿಫಲವಾದ ನಂತರ)ಮಣಿಯಿತು ಮತ್ತು ಬ್ಯಾಂಕನ್ನು ಸಾರ್ವಜನಿಕಗೊಳಿಸಲಾಯಿತು. ನಾರ್ಧರ್ನ್ ರಾಕ್ ಸಮಸ್ಯೆಗಳು ತೊಂದರೆಗಳಿಗೆ ಪೂರ್ವ ಇಂಗಿತ ನೀಡಿದ್ದು ಸಾಬೀತಾಯಿತು ಮತ್ತು ಅದು ಶೀಘ್ರದಲ್ಲೇ ಇತರೆ ಬ್ಯಾಂಕುಗಳು ಮತ್ತು ಹಣಕಾಸು ಸಂಸ್ಥೆಗಳಿಗೆ ಉಂಟಾಗಲಿದ್ದವು. ಆರಂಭದಲ್ಲಿ ನಾರ್ಧರ್ನ್ ಬ್ಲಾಕ್ ಮತ್ತು ಕಂಟ್ರಿವೈಡ್ ಫೈನಾನ್ಸಿಯಲ್ ಮುಂತಾದ ಗೃಹನಿರ್ಮಾಣದಲ್ಲಿ ಹಾಗೂ ಅಡಮಾನ ಸಾಲದಲ್ಲಿ ನೇರವಾಗಿ ಒಳಗೊಂಡ ಕಂಪೆನಿಗಳ ಮೇಲೆ ಪರಿಣಾಮ ಬೀರಿತು. ಅವು ಸಾಲದ ಮಾರುಕಟ್ಟೆಗಳ ಮೂಲಕ ಹಣಕಾಸನ್ನು ಪಡೆಯಲು ನಂತರ ಸಾಧ್ಯವಾಗಲಿಲ್ಲ. ಸುಮಾರು 100ಕ್ಕೂ ಹೆಚ್ಚು ಅಡಮಾನ ಸಾಲಿಗರು 2007 ಮತ್ತು 2008ರಲ್ಲಿ ದಿವಾಳಿಯಾದರು. ಬಂಡವಾಳ ಬ್ಯಾಂಕ್ ಬಿಯರ್ ಸ್ಟೀಯರ್ನ್ಸ್ ಮಾರ್ಚ್ 2008ರಲ್ಲಿ ಪತನಹೊಂದುತ್ತದೆಂಬ ಕಳವಳದಿಂದ ಅದನ್ನು JP ಮೋರ್ಗಾನ್ ಚೇಸ್ ಗೆ ಕಡಿಮೆ ದರಕ್ಕೆ ಮಾರುವಲ್ಲಿ ಫಲ ಕಂಡಿತು. ಬಿಕ್ಕಟ್ಟು ಸೆಪ್ಟೆಂಬರ್ ಮತ್ತು ಅಕ್ಟೋಬರ್ 2008ರಲ್ಲಿ ತುತ್ತತುದಿಯನ್ನು ತಲುಪಿತು. ಅನೇಕ ಪ್ರಮುಖ ಸಂಸ್ಥೆಗಳು ವಿಫಲವಾಯಿತು ಅಥವಾ ಬಲವಂತದಿಂದ ಸ್ವಾಧೀನಕ್ಕೆ ತೆಗೆದುಕೊಳ್ಳಲಾಯಿತು ಅಥವಾ ಸರ್ಕಾರದ ಸ್ವಾಧೀನಕ್ಕೆ ಒಳಪಟ್ಟವು. ಇವುಗಳಲ್ಲಿ ಲೆಹಮಾನ್ ಬ್ರದರ್ಸ್, ಮೆರಿಲ್ ಲಿಂಚ್, ಫ್ಯಾನಿ ಮಾ,ಫ್ರೆಡ್ಡಿ ಮ್ಯಾಕ್,ವಾಷಿಂಗ್ಟನ್ ಮ್ಯುಚುಯಲ್,ವಾಕೊವಿಯ ಮತ್ತು AIG ಸೇರಿವೆ.
ಸಾಲ ಮಾರುಕಟ್ಟೆಗಳು ಮತ್ತು ಶಾಡೊ ಬ್ಯಾಂಕಿಂಗ್ ವ್ಯವಸ್ಥೆ
ಸೆಪ್ಟೆಂಬರ್ 2008ರ ಸಂದರ್ಭದಲ್ಲಿ ಬಿಕ್ಕಟ್ಟು ಅತ್ಯಂತ ಗಂಭೀರ ಹಂತವನ್ನು ಮುಟ್ಟಿತು. ಹಣದ ಮಾರುಕಟ್ಟೆ ಮ್ಯೂಚುವಲ್ ಫಂಡ್‌ಗಳಲ್ಲಿ ಬ್ಯಾಂಕಿನಿಂದ ಠೇವಣಿ ವಾಪಸ್‌ ಪಡೆಯುವುದಕ್ಕೆ ಸಮಾನ ಸ್ಥಿತಿ ಉಂಟಾಯಿತು. ಅವು ಸಾಮಾನ್ಯವಾಗಿ ಕಾರ್ಯನಿರ್ವಹಣೆಗಳಿಗೆ ಮತ್ತು ಸಂಬಳದಾರರ ಪಟ್ಟಿಗೆ ಹಣ ಒದಗಿಸಲು ನಿಗಮಗಳು ನೀಡುವ ವಾಣಿಜ್ಯ ದಾಖಲೆಯಲ್ಲಿ ಬಂಡವಾಳ ಹೂಡುತ್ತವೆ. ಒಂದು ವಾರದ ಅವಧಿಯಲ್ಲಿ ಹಣದ ಮಾರುಕಟ್ಟೆಗಳಿಂದ ಹಣ ವಾಪಸಾತಿ $144.5ಶತಕೋಟಿ ಮುಟ್ಟಿತು.ಅದಕ್ಕೆ ಪ್ರತಿಯಾಗಿ ಹಿಂದಿನ ವಾರದಲ್ಲಿ ವಾಪಸಾತಿಯು $7.1 ಶತಕೋಟಿಯಿತ್ತು. ಇದು ನಿಗಮಗಳ ಅಲ್ಪಾವಧಿ ಸಾಲವನ್ನು ಬದಲಿಸುವ ಅವುಗಳ ಸಾಮರ್ಥ್ಯಕ್ಕೆ ಅಡ್ಡಿಯಾಯಿತು. U.S.ಸರ್ಕಾರವು ಬ್ಯಾಂಕ್ ಠೇವಣಿ ವಿಮೆಗೆ ಹೋಲಿಕೆಯಿರುವ ಹಣದ ಮಾರುಕಟ್ಟೆ ಲೆಕ್ಕಗಳಿಗೆ ವಿಮೆಯನ್ನು ವಿಸ್ತರಿಸುವ ಮೂಲಕ ಪ್ರತಿಕ್ರಿಯಿಸಿತು.ಈ ವಿಮೆಯನ್ನು ತಾತ್ಕಾಲಿಕ ಖಾತರಿ ಮತ್ತು ವಾಣಿಜ್ಯ ದಾಖಲೆ ಖರೀದಿಗೆ ಫೆಡರಲ್ ರಿಸರ್ವ್ ಕಾರ್ಯಕ್ರಮಗಳೊಂದಿಗೆ ವಿಸ್ತರಿಸಿತು. ಸಾಮಾನ್ಯ ಆರ್ಥಿಕತೆಯಲ್ಲಿ ಗ್ರಹಿಸಬಹುದಾದ ಸಾಲದ ಅಪಾಯದ ಇಂಗಿತ ನೀಡುವ TED ಸ್ಪ್ರೆಡ್ಜುಲೈ 2007ರಲ್ಲಿ ಏರಿಕೆಯಾಗಿ,ಒಂದು ವರ್ಷದವರೆಗೆ ಏರುಪೇರು ಕಂಡುಬಂತು.ನಂತರ ಸೆಪ್ಟೆಂಬರ್ 2008ರಲ್ಲಿ ಇನ್ನಷ್ಟು ಏರಿಕೆಯಾಗಿ ಅಕ್ಟೋಬರ್ 10,2008ರಲ್ಲಿ ದಾಖಲೆಯ 4.65% ಮುಟ್ಟಿತು. ಸೆಪ್ಟೆಂಬರ್ 18,2008ರಲ್ಲಿ ನಡೆದ ಗಮನಾರ್ಹ ಸಭೆಯಲ್ಲಿ ಖಜಾನೆ ಕಾರ್ಯದರ್ಶಿ ಹೆನ್ರಿ ಪಾಲ್ಸನ್ ಮತ್ತು ಫೆಡ್ ಅಧ್ಯಕ್ಷ ಬೆನ್ ಬರ್ನಾಂಕೆ $700ಶತಕೋಟಿ ತುರ್ತು ಆರ್ಥಿಕ ನೆರವಿನ ಪ್ರಸ್ತಾಪಕ್ಕಾಗಿ ಪ್ರಮುಖ ಶಾಸಕರನ್ನು ಭೇಟಿ ಮಾಡಿದರು. "ನಾವು ಇದನ್ನು ಮಾಡದಿದ್ದರೆ,ಸೋಮವಾರ ನಮ್ಮೊಲ್ಲೊಂದು ಆರ್ಥಿಕವ್ಯವಸ್ಥೆ ಇರುವುದಿಲ್ಲ ಎಂದು ಬೆರ್ನಾನ್ಕೆ ಎಚ್ಚರಿಸಿದರು. ತುರ್ತು ಆರ್ಥಿಕ ಸ್ಥಿರೀಕರಣ ಕಾಯ್ದೆಯು ಅನುಷ್ಠಾನಕ್ಕೆ ತಂದ ಟ್ರಬಲ್ ಅಸೆಟ್ ರಿಲೀಫ್ ಪ್ರೋಗ್ರಾಂ(TARP)(ಹಣಕಾಸು ಕ್ಷೇತ್ರ ಬಲಪಡಿಸಲು ಸರ್ಕಾರದಿಂದ ಆಸ್ತಿ ಖರೀದಿ)ಗೆ ಅಕ್ಟೋಬರ್ 3,2008ರಂದು ಕಾಯ್ದೆಯಾಗಿ ಸಹಿಹಾಕಲಾಯಿತು. ಅರ್ಥಶಾಸ್ತ್ರಜ್ಞ ಪಾಲ್ ಕ್ರಗ್‌ಮ್ಯಾನ್ ಮತ್ತು U.S.ಖಜಾನೆ ಕಾರ್ಯದರ್ಶಿ ತಿಮೋತಿ ಗೇತ್‌ನರ್ ಶಾಡೋ ಬ್ಯಾಂಕಿಂಗ್ ವ್ಯವಸ್ಥೆಯ ಅಂತಃಸ್ಫೋಟದ ಮೂಲಕ ಸಾಲಬಿಕ್ಕಟ್ಟಿನ ಬಗ್ಗೆ ವಿವರಣೆ ನೀಡಿದ್ದಾರೆ.ಮೇಲೆ ವಿವರಿಸಿದಂತೆ ಶಾಡೊ ಬ್ಯಾಂಕಿಂಗ್ ವ್ಯವಸ್ಥೆಯು ಸಾಂಪ್ರದಾಯಿಕ ವಾಣಿಜ್ಯ ಬ್ಯಾಂಕಿಂಗ್ ಕ್ಷೇತ್ರದ ಪ್ರಾಮುಖ್ಯತೆಗೆ ಬಹುತೇಕ ಸಮಾನವಾಗಿ ಬೆಳೆದಿತ್ತು. ಬಹುತೇಕ ವಿಧಗಳ ಅಡಮಾನ ಬೆಂಬಲಿತ ಭದ್ರತಾಪತ್ರಗಳಿಗೆ ಅಥವಾ ಆಸ್ತಿ ಬೆಂಬಲಿತ ವಾಣಿಜ್ಯ ಪತ್ರಗಳಿಗೆ ಪ್ರತಿಯಾಗಿ ಬಂಡವಾಳ ನಿಧಿಗಳನ್ನು ಪಡೆಯುವ ಸಾಮರ್ಥ್ಯವಿಲ್ಲದೇ,ಶಾಡೊ ಬ್ಯಾಂಕಿಂಗ್ ವ್ಯವಸ್ಥೆಯಲ್ಲಿರುವ ಬಂಡವಾಳ ಬ್ಯಾಂಕುಗಳು ಮತ್ತಿತರ ಸಂಸ್ಥೆಗಳು ಅಡಮಾನ ಸಂಸ್ಥೆಗಳು ಹಾಗೂ ಇತರೆ ನಿಗಮಗಳಿಗೆ ಹಣಕಾಸುಗಳನ್ನು ಒದಗಿಸಲು ಸಾಧ್ಯವಾಗಲಿಲ್ಲ. ಇದರ ಅರ್ಥ, U.S. ಸಾಲ ನೀಡಿಕೆ ವ್ಯವಸ್ಥೆಯ ಸುಮಾರು ಮೂರನೆಯ ಒಂದು ಭಾಗದಷ್ಟು ಸ್ಥಗಿತಗೊಂಡ ಜೊತೆಗೆ ಜೂನ್ 2009ರವರೆಗೂ ಸ್ಥಗಿತತೆ ಜೂನ್ 2009ರವರೆಗೆ ಮುಂದುವರಿಯಿತು. ಬ್ರೂಕಿಂಗ್ಸ್‌ ಇನ್‌ಸ್ಟಿಟ್ಯೂಷನ್‌ ಪ್ರಕಾರ,ಜೂನ್‌ 2009ರಲ್ಲಿದ್ದಂತೆ ಇದರ ಅಂತರವನ್ನು ಮುಚ್ಚಲು ಸಾಂಪ್ರದಾಯಿಕ ಬ್ಯಾಂಕಿಂಗ್‌ ವ್ಯವಸ್ಥೆಯು ಬಂಡವಾಳವನ್ನು ಹೊಂದಿರಲಿಲ್ಲ: 'ಹೆಚ್ಚುವರಿ ಸಾಲ ನೀಡುವಿಕೆ ಪ್ರಮಾಣಕ್ಕೆ ಆಧಾರ ನೀಡುವ ಸಾಕಷ್ಟು ಬಂಡವಾಳ ಉತ್ಪಾದಿಸಲು ಹಲವಾರು ವರ್ಷಗಳ ಕಾಲದ ದೃಢವಾದ ಲಾಭಗಳು ಅಗತ್ಯವಾಗುತ್ತದೆ." ಕೆಲವು ಸ್ವರೂಪಗಳ ಸೆಕ್ಯೂರಿಟೈಸೇಷನ್(ಹಣಕಾಸು ಆಸ್ತಿಗಳನ್ನು ಭದ್ರತಾಪತ್ರಗಳಾಗಿ ಒಟ್ಟುಗೂಡಿಸುವ ಕ್ರಿಯೆ) "ವಿಪರೀತ ಸಡಿಲ ಸಾಲ ಸ್ಥಿತಿಗತಿಗಳ ಕೃತಕವಸ್ತುವಾಗಿ ಕಾಯಂ ಕಣ್ಮರೆಯಾಗಲಿವೆ" ಎಂದು ಲೇಖಕರು ಇಂಗಿತ ಕೂಡ ನೀಡಿದ್ದಾರೆ. ಸಾಂಪ್ರದಾಯಿಕ ಬ್ಯಾಂಕುಗಳು ಅವುಗಳ ಸಾಲದ ಗುಣಮಟ್ಟಗಳನ್ನು ಏರಿಸಿದ್ದು,ಶಾಡೊ ಬ್ಯಾಂಕಿಂಗ್ ವ್ಯವಸ್ಥೆಯ ಪತನವೇ ಸಾಲಪಡೆಯಲು ಹಣದ ಇಳಿಮುಖಕ್ಕೆ ಪ್ರಮುಖ ಕಾರಣವಾಯಿತು.
ಸಂಪತ್ತಿನ ಪರಿಣಾಮಗಳು
ಸಂಪತ್ತಿನ ಕುಸಿತಗಳು ಮತ್ತು ಉಪಭೋಗ ಮತ್ತು ಉದ್ಯಮಬಂಡವಾಳದಲ್ಲಿ ಕುಸಿತಗಳ ನಡುವೆ ನೇರ ಸಂಬಂಧವಿದ್ದು,ಅವು ಸರ್ಕಾರದ ವೆಚ್ಚದ ಜತೆ ಸೇರಿ ಆರ್ಥಿಕ ಯಂತ್ರ ಪ್ರತಿನಿಧಿಸುತ್ತದೆ. ಜೂನ್ 2007 ಮತ್ತು ನವೆಂಬರ್ 2008ರ ನಡುವೆ ಅಮೆರಿಕನ್ನರು ತಮ್ಮ ಸಮೂಹ ನಿವ್ವಳ ಮೌಲ್ಯದಲ್ಲಿ ಕಾಲುಭಾಗಕ್ಕಿಂತ ಹೆಚ್ಚಿನ ಅಂದಾಜು ಸರಾಸರಿಯನ್ನು ಕಳೆದುಕೊಂಡಿದ್ದಾರೆ. ನವೆಂಬರ್ 2008ರ ಪೂರ್ವದಲ್ಲಿ,ವಿಶಾಲ U.S.ಷೇರು ಸೂಚ್ಯಂಕ S&P 500 2007ರಲ್ಲಿ ಮೇಲ್ಮಟ್ಟಕ್ಕಿಂತ ಶೇಕಡ 45 ಇಳಿಮುಖವಾಯಿತು. ಇಸವಿ 2006ರಲ್ಲಿ ತುತ್ತತುದಿಯಲ್ಲಿದ್ದ ಗೃಹಬೆಲೆಗಳು 20% ಕುಸಿಯಿತು.ಹರಾಜು ಮಾರುಕಟ್ಟೆಗಳು 30-35% ಕುಸಿತ ಅನುಭವಿಸಿದವು. ಅಮೆರಿಕದಲ್ಲಿ ಒಟ್ಟು ಮನೆಗಳ ಮಾರುಕಟ್ಟೆ ಮೌಲ್ಯವು 2006ರಲ್ಲಿ ತುತ್ತತುದಿಯಲ್ಲಿದ್ದಾಗ $13 ಲಕ್ಷಕೋಟಿ ಇದ್ದದ್ದು, 2008 ಮಧ್ಯಾವಧಿಯಲ್ಲಿ $8.8ಲಕ್ಷಕೋಟಿಗೆ ಕುಸಿದು,2008ರ ಕೊನೆಯಲ್ಲಿ ಇನ್ನೂ ಕುಸಿಯುತ್ತಿತ್ತು. ಒಟ್ಟು ನಿವೃತ್ತಿಯಲ್ಲಿ ಹೂಡಿದ ಆಸ್ತಿಗಳು, ಅಮೆರಿಕನ್ನರ ಎರಡನೇ ದೊಡ್ಡ ಗೃಹಆಸ್ತಿ, 2006ರಲ್ಲಿ $10.3ಲಕ್ಷಕೋಟಿಯಿಂದ 2008 ಮಧ್ಯಾವಧಿಯಲ್ಲಿ $8ಲಕ್ಷಕೋಟಿಗೆ ಶೇಕಡ 22 ಕುಸಿಯಿತು. ಇದೇ ಅವಧಿಯಲ್ಲಿ,ಉಳಿತಾಯಗಳು ಮತ್ತು ಬಂಡವಾಳ ಆಸ್ತಿಗಳು(ನಿವೃತ್ತಿ ಉಳಿತಾಯಗಳನ್ನು ಹೊರತುಪಡಿಸಿ)$1.2 ಲಕ್ಷಕೋಟಿ ಕಳೆದುಕೊಂಡಿತು ಮತ್ತು ಪಿಂಚಣಿ ಆಸ್ತಿಗಳು $1.3ಲಕ್ಷಕೋಟಿ ಕಳೆದುಕೊಂಡಿತು. ಇವೆಲ್ಲವನ್ನೂ ಒಟ್ಟುಸೇರಿಸಿ,ಈ ನಷ್ಟಗಳು $8.3 ಲಕ್ಷಕೋಟಿಯನ್ನು ಮುಟ್ಟಿ ತತ್ತರಗೊಳಿಸಿತು. ಇಸವಿ 2007ರ ಎರಡನೇ ತ್ರೈಮಾಸಿಕದಲ್ಲಿ,ಗೃಹಸಂಪತ್ತು $14ಲಕ್ಷಕೋಟಿ ಇಳಿಮುಖವಾಯಿತು. ಇದಿಷ್ಟೇ ಅಲ್ಲದೇ,U.S.ಗೃಹಮಾಲೀಕರು ಬಿಕ್ಕಟ್ಟಿಗೆ ದಾರಿಕಲ್ಪಿಸುವ ವರ್ಷಗಳಲ್ಲಿ ತಮ್ಮ ಮನೆಗಳ ಗಮನಾರ್ಹ ಮಾರುಕಟ್ಟೆ ಮೌಲ್ಯವನ್ನು ಸೆಳೆದುಕೊಂಡಿದ್ದರು. ಒಂದೊಮ್ಮೆ ಮನೆಗಳ ಮೌಲ್ಯ ಕುಸಿದರೆ ಅದು ಸಾಧ್ಯವಾಗಿರಲಿಲ್ಲ. ಗೃಹಉತ್ಕರ್ಷ ಸ್ಥಿತಿ ನಿರ್ಮಾಣವಾಗುತ್ತಿದ್ದಂತೆ ಮನೆಗಳ ಮಾರುಕಟ್ಟೆ ಮೌಲ್ಯದಿಂದ ಗ್ರಾಹಕರು ಬಳಸಿದ ಮುಕ್ತಹಣವು 2001ರಲ್ಲಿ $627 ಶತಕೋಟಿಯಿಂದ 2005ರಲ್ಲಿ $1,428ಶತಕೋಟಿಗೆ ಮುಟ್ಟಿತು. ಆ ಅವಧಿಯಲ್ಲಿ ಒಟ್ಟು ಸುಮಾರು $5ಲಕ್ಷ ಕೋಟಿಯಷ್ಟಾಗಿತ್ತು. GDPಗೆ ಸಂಬಂಧಿಸಿದ U.S.ಮನೆ ಅಡಮಾನ ಸಾಲವು 1990ರ ದಶಕದಲ್ಲಿ 46%ಸರಾಸರಿಯಿಂದ 2008ರಲ್ಲಿ 73%ಮುಟ್ಟಿ, $10.5 ಲಕ್ಷಕೋಟಿಗೆ ತಲುಪಿತು. ಉಪಭೋಗ ಮತ್ತು ಸಾಲ ಸಾಮರ್ಥ್ಯದಲ್ಲಿ ಕುಸಿತವನ್ನು ಭರಿಸಲು U.S.ಸರ್ಕಾರ ಮತ್ತು U.S.ಫೆಡರಲ್ ರಿಸರ್ವ್ $13.9 ಲಕ್ಷಕೋಟಿ ಬದ್ಧತೆಗೆ ಗುರಿಯಾಯಿತು.ಜೂನ್ 2009ರಲ್ಲಿದ್ದಂತೆ ಅವುಗಳಲ್ಲಿ $6.8ಲಕ್ಷಕೋಟಿ ಬಂಡವಾಳ ಹೂಡಲಾಯಿತು ಅಥವಾ ಖರ್ಚು ಮಾಡಿತು. ಇದರ ಪರಿಣಾಮವಾಗಿ,ಫೆಡ್ "ಕಟ್ಟಕಡೆಯ ಸಾಲದಾತ"ನ ಬದಲಾಗಿ ಆರ್ಥಿಕತೆಯ ಗಮನಾರ್ಹ ಭಾಗಕ್ಕೆ "ಏಕಮಾತ್ರ ಸಾಲದಾತ"ನಾಯಿತು. ಕೆಲವು ಪ್ರಕರಣಗಳಲ್ಲಿ ಫೆಡ್ "ಕಟ್ಟಕಡೆಯ ಖರೀದಿದಾರ"ನಾಗಿ ಈಗ ಪರಿಗಣಿತವಾಯಿತು. ಸಾಲದ ಲಭ್ಯತೆಯಲ್ಲಿ ಇಳಿಮುಖದ ಬಗ್ಗೆ ಅರ್ಥಶಾಸ್ತ್ರಜ್ಞ ಡೀನ್ ಬೇಕರ್ ಈ ರೀತಿಯಾಗಿ ವಿವರಿಸಿದ್ದಾರೆ: ಅನೇಕ ಸಂಸ್ಥೆಗಳ ವಿಭಾಗಗಳ ಹೃದಯಭಾಗದಲ್ಲಿ ಬಂಡವಾಳಗಳಿದ್ದು ಒಟ್ಟುಸೇರಿಸಿದ ಮನೆ ಅಡಮಾನಗಳಿಂದ ಈ ಆಸ್ತಿಗಳು ಹುಟ್ಟಿಕೊಂಡಿತ್ತು. ಅಡಮಾನ ಬೆಂಬಲಿತ ಭದ್ರತಾಪತ್ರಗಳಿಗೆ ಒಡ್ಡುವಿಕೆ ಅಥವಾ ವೈಫಲ್ಯದ ವಿರುದ್ಧ ವಿಮೆ ಮಾಡಲು ಬಳಸಿದ ಸಾಲ ಒಪ್ಪಂದಗಳಿಂದ,ಲೆಹಮಾನ್ ಬ್ರದರ್ಸ್,AIG ಮೆರಿಲ್ ಲಿಂಚ್ ಮತ್ತು HBOSಮುಂತಾದ ಪ್ರಮುಖ ಸಂಸ್ಥೆಗಳ ಪತನ ಅಥವಾ ಸ್ವಾಧೀನಕ್ಕೆ ಕಾರಣವಾಯಿತು.
ಜಾಗತಿಕ ಸೋಂಕು
ಬಿಕ್ಕಟ್ಟು ಶೀಘ್ರದಲ್ಲೇ ಅಭಿವೃದ್ಧಿಹೊಂದಿ ಜಾಗತಿಕ ಆರ್ಥಿಕ ಆಘಾತ ಹರಡಿತು.ಇದರ ಫಲವಾಗಿ ಅನೇಕ ಐರೋಪ್ಯ ಬ್ಯಾಂಕ್ ವೈಫಲ್ಯಗಳು,ವಿವಿಧ ಶೇರು ಸೂಚ್ಯಂಕಗಳಲ್ಲಿ ಕುಸಿತಗಳು ಮತ್ತು ಷೇರುಗಳು ಮತ್ತು ಪದಾರ್ಥಗಳ ಮಾರುಕಟ್ಟೆ ಮೌಲ್ಯದಲ್ಲಿ ದೊಡ್ಡ ಇಳಿಮುಖಗಳು ಸಂಭವಿಸಿತು. MBS ಮತ್ತು CDOಎರಡನ್ನೂ ಜಾಗತಿಕವಾಗಿ ಕಾರ್ಪೋರೇಟ್ ಮತ್ತು ಸಾಂಸ್ಥಿಕ ಹೂಡಿಕೆದಾರರು ಖರೀದಿಸಿದ್ದರು. ಕ್ರೆಡಿಟ್ ಡಿಫಾಲ್ಟ್ ಸ್ವಾಪ್ಸ್ ಮುಂತಾದ ಒಪ್ಪಂದಗಳು ದೊಡ್ಡ ಹಣಕಾಸು ಸಂಸ್ಥೆಗಳ ನಡುವೆ ಸಂಪರ್ಕವನ್ನು ಹೆಚ್ಚಿಸಿತು. ಇದಿಷ್ಟೇ ಅಲ್ಲದೇ ಸ್ಥಗಿತಗೊಂಡ ಸಾಲ ಮಾರುಕಟ್ಟೆಯಲ್ಲಿ ಮರುಸಾಲ ಪಡೆಯಲು ಅಸಾಧ್ಯವಾಗಿದ್ದರಿಂದ ಹಣಕಾಸು ಸಂಸ್ಥೆಗಳು ಕರಾರುಗಳಿಗೆ ಮರುಪಾವತಿಸಲು ಆಸ್ತಿಗಳನ್ನು ಮಾರಾಟಮಾಡಿದವು. ಹಣಕಾಸು ಸಂಸ್ಥೆಗಳ ಸಾಲ ಕುಂಠಿತಗೊಳಿಸುವಿಕೆಯಿಂದ ದ್ರವ್ಯತೆ ಬಿಕ್ಕಟ್ಟು ವೇಗಪಡೆದುಕೊಂಡಿತು ಮತ್ತು ಅಂತಾರಾಷ್ಟ್ರೀಯ ವ್ಯಾಪಾರದಲ್ಲಿ ಕುಸಿತ ಉಂಟಾಯಿತು. ವಿಶ್ವ ರಾಜಕೀಯ ನಾಯಕರು,ಹಣಕಾಸು ಕೇಂದ್ರ ಸಚಿವರು ಮತ್ತು ಕೇಂದ್ರೀಯ ಬ್ಯಾಂಕ್ ನಿರ್ದೇಶಕರು ಭಯಗಳನ್ನು ತಗ್ಗಿಸುವ ಕ್ರಮವಾಗಿ ಸಂಘಟಿತ ಪ್ರಯತ್ನಗಳನ್ನು ಮಾಡಿದರು. ಆದರೆ ಬಿಕ್ಕಟ್ಟು ಮುಂದುವರಿಯಿತು. ಅಕ್ಟೋಬರ್ 2008ರ ಕೊನೆಯಲ್ಲಿ ಕರೆನ್ಸಿ ಬಿಕ್ಕಟ್ಟು ಬೆಳೆಯಿತು.ಹೂಡಿಕೆದಾರರು ಅಗಾಧ ಬಂಡವಾಳ ಸಂಪನ್ಮೂಲಗಳನ್ನು ಯೆನ್,ಡಾಲರ್ ಮತ್ತು ಸ್ವಿಸ್ ಫ್ರಾಂಕ್‌ಮುಂತಾದ ದೃಢ ಕರೆನ್ಸಿಗಳಿಗೆ ವರ್ಗಾಯಿಸಿತು. ಇದು ಅಂತಾರಾಷ್ಟ್ರೀಯ ವಿತ್ತೀಯ ನಿಧಿಯಿಂದ ಅನೇಕ ಹೊರಹೊಮ್ಮುವ ಆರ್ಥಿಕತೆಗಳು ನೆರವು ಪಡೆಯಲು ಮಾರ್ಗ ಕಲ್ಪಿಸಿತು.
U.S. ಆರ್ಥಿಕ ಪರಿಣಾಮಗಳು
ನಿಜವಾದ ಒಟ್ಟು ದೇಶೀಯ ಉತ್ಪನ್ನ-ಅಮೆರಿಕದಲ್ಲಿರುವ ಕಾರ್ಮಿಕವರ್ಗ ಮತ್ತು ಆಸ್ತಿಯಿಂದ ಉತ್ಪಾದಿತವಾಗುವ ಸರಕುಗಳು ಮತ್ತು ಸೇವೆಗಳ ಇಳುವರಿ-ಒಂದು ವರ್ಷದ ಹಿಂದಿನ ಅವಧಿಗಳ ಚಟುವಟಿಕೆಗಳಿಗೆ ವಿರುದ್ಧವಾಗಿ,2008ರ ನಾಲ್ಕನೇ ತ್ರೈಮಾಸಿಕದಲ್ಲಿ ಹಾಗೂ 2009ರ ಮೊದಲನೇ ತ್ರೈಮಾಸಿಕದಲ್ಲಿ ಅಂದಾಜು ಶೇಕಡ 6 ವಾರ್ಷಿಕ ದರದಲ್ಲಿ ಕುಸಿತವುಂಟಾಯಿತು. U.S. ನಿರುದ್ಯೋಗ ದರವು ಅಕ್ಟೋಬರ್ 2009ಕ್ಕೆ 10.2% ಹೆಚ್ಚಿತು,1983ರಿಂದೀಚೆಗೆ ಅತೀ ಹೆಚ್ಚಿನ ದರವಾಗಿದ್ದು,ಬಿಕ್ಕಟ್ಟು ಪೂರ್ವ ನಿರುದ್ಯೋಗ ದರಕ್ಕಿಂತ ಸುಮಾರು ಎರಡು ಪಟ್ಟು ಹೆಚ್ಚು. ಪ್ರತಿ ವಾರದ ದುಡಿಮೆಯ ಸರಾಸರಿ ಗಂಟೆಗಳು 33ಕ್ಕೆ ಕುಸಿಯಿತು,ಸರ್ಕಾರ 1964ರಲ್ಲಿ ಅಂಕಿಅಂಶ ಸಂಗ್ರಹ ಆರಂಭಿಸಿದ ನಂತರ ಇದು ಅತೀ ಕಡಿಮೆ ಮಟ್ಟದ್ದಾಗಿದೆ.
ಅಧಿಕೃತ ಆರ್ಥಿಕ ಮುನ್ನಂದಾಜುಗಳು
ನವೆಂಬರ್ 3,2008ರಲ್ಲಿ,ಬ್ರಸೆಲ್ಸ್‌ನಲ್ಲಿರುವ EU -ಕಮೀಷನ್ ಯೂರೋಜೋನ್,ಫ್ರಾನ್ಸ್, ಜರ್ಮನಿ,ಇಟಲಿ ಮುಂತಾದ ರಾಷ್ಟ್ರಗಳಲ್ಲಿ 2009ಕ್ಕೆ ಶೇಕಡ ೦.1GDPಯ ದುರ್ಬಲ ಬೆಳವಣಿಗೆ ಇರುತ್ತದೆಂದು ಮುನ್ನಂದಾಜು ಮಾಡಿತು.UK (-1.0ಶೇಕಡ),ಐರ್ಲೆಂಡ್ ಮತ್ತು ಸ್ಪೇನ್‌ಗೆ ನಕಾರಾತ್ಮಕ ಸಂಖ್ಯೆಯನ್ನು ಮುನ್ನಂದಾಜು ಮಾಡಿತು.ನವೆಂಬರ್ 6ರಂದು, ವಾಷಿಂಗ್ಟನ್ D.C.ಯಲ್ಲಿರುವ IMFಅಭಿವೃದ್ಧಿ ಹೊಂದಿದ ಆರ್ಥಿಕತೆಗಳ ಸರಾಸರಿಯಂತೆ 2009ಕ್ಕೆ -0.3 ಶೇಕಡ ವಿಶ್ವವ್ಯಾಪಿ ಹಿಂಜರಿತದ ಬಗ್ಗೆ ಮುನ್ನಂದಾಜು ಮಾಡಿ ಸಂಖ್ಯೆಗಳನ್ನು ಬಿಡುಗಡೆ ಮಾಡಿತು. ಅದೇ ದಿನದಂದು,ಬ್ಯಾಂಕ್ ಆಫ್ ಇಂಗ್ಲೆಂಡ್ ಮತ್ತು ಯೂರೊವಲಯದ ಕೇಂದ್ರೀಯ ಬ್ಯಾಂಕ್ ಕ್ರಮವಾಗಿ ಬಡ್ಡಿದರಗಳನ್ನು 4 .5 ಶೇಕಡದಿಂದ ಮೂರು ಶೇಕಡಕ್ಕೆ ಮತ್ತು 3.75ಶೇಕಡದಿಂದ 3.25ಶೇಕಡಕ್ಕೆ ಇಳಿಕೆ ಮಾಡಿತು. ಇದರ ಪರಿಣಾಮವಾಗಿ,ನವೆಂಬರ್ 2008ರಲ್ಲಿ ಆರಂಭವಾಗಿ,ಅನೇಕ ರಾಷ್ಟ್ರಗಳು ತಮ್ಮ ಆರ್ಥಿಕತೆಗಳಿಗೆ ದೊಡ್ಡ "ಸಹಾಯ ಪ್ಯಾಕೇಜ್‌"ಗಳನ್ನು ಆರಂಭಿಸಿತು. U.S. ಫೆಡರಲ್ ರಿಸರ್ವ್ ಓಪನ್ ಮಾರ್ಕೆಟ್ ಕಮಿಟಿಯು ಜೂನ್ 2009ರ ಪ್ರಕಟಣೆಯಲ್ಲಿ ತಿಳಿಸಿತು:
ತುರ್ತು ಮತ್ತು ಅಲ್ಪಾವಧಿ ಪ್ರತಿಕ್ರಿಯೆಗಳು
U.S.ಫೆಡರಲ್ ರಿಸರ್ವ್ ಮತ್ತು ಕೇಂದ್ರೀಯ ಬ್ಯಾಂಕ್‌ಗಳು ವಿಶ್ವಾದ್ಯಂತ ಹಣದುಬ್ಬರವಿಳಿತದ ಸುರಳಿಯ ಅಪಾಯವನ್ನು ತಪ್ಪಿಸಲು ಹಣ ಪೂರೈಕೆಗಳ ವಿಸ್ತರಣೆಗೆ ಕ್ರಮಗಳನ್ನು ಕೈಗೊಂಡಿತು.ಕಡಿಮೆ ವೇತನಗಳು ಮತ್ತು ಹೆಚ್ಚಿದ ನಿರುದ್ಯೋಗದಿಂದ ಜಾಗತಿಕ ಉಪಭೋಗದಲ್ಲಿ ಸ್ವಯಂ-ಬಲವರ್ಧನೆಯ ಕುಸಿತಕ್ಕೆ ದಾರಿಕಲ್ಪಿಸಿತು. ಇದರ ಜತೆಗೆ,ಸರ್ಕಾರಗಳು ಸಾಲಪಡೆಯುವ ಮತ್ತು ಖರ್ಚು ಮಾಡುವ ಮೂಲಕ ಬಿಕ್ಕಟ್ಟಿನಿಂದ ಉಂಟಾದ ಖಾಸಗಿ ಕ್ಷೇತ್ರ ಬೇಡಿಕೆ ಕುಂಠಿತ ಸರಿದೂಗಿಸಲು ದೊಡ್ಡ ವಿತ್ತೀಯ ಉತ್ತೇಜನ ಪ್ಯಾಕೇಜುಗಳನ್ನು ರೂಪಿಸಿದವು. U.S. 2008 ಮತ್ತು 2009ರ ಅವಧಿಗಳಲ್ಲಿ ಒಟ್ಟು ಸುಮಾರು $1 ಲಕ್ಷಕೋಟಿ ಉತ್ತೇಜನ ಪ್ಯಾಕೇಜುಗಳನ್ನು ಜಾರಿಗೆ ತಂದಿತು. ಈ ಸಾಲದ ಸ್ಥಗಿತವು ಜಾಗತಿಕ ಹಣಕಾಸು ವ್ಯವಸ್ಥೆಯನ್ನು ಕುಸಿತದ ಅಂಚಿನಲ್ಲಿ ನಿಲ್ಲಿಸಿತು. U.S.ಫೆಡರಲ್ ರಿಸರ್ವ್,ಯುರೋಪಿಯನ್ ಸೆಂಟ್ರಲ್ ಬ್ಯಾಂಕ್ ಮತ್ತು ಇತರೆ ಸೆಂಟ್ರಲ್ ಬ್ಯಾಂಕ್‌ಗಳ ಪ್ರತಿಕ್ರಿಯೆ ತಕ್ಷಣದ್ದಾಗಿತ್ತು ಮತ್ತು ಗಮನಾರ್ಹವಾಗಿತ್ತು. ಇಸವಿ 2008ರ ಕೊನೆಯ ತ್ರೈಮಾಸಿಕದಲ್ಲಿ ಈ ಕೇಂದ್ರೀಯ ಬ್ಯಾಂಕುಗಳು US$2.5 ಲಕ್ಷ ಕೋಟಿ ಸರ್ಕಾರಿ ಸಾಲ ಮತ್ತು ಬ್ಯಾಂಕುಗಳಿಂದ ತೊಂದರೆಗೆ ಸಿಕ್ಕಿದ ಖಾಸಗಿ ಆಸ್ತಿಗಳನ್ನು ಖರೀದಿಸಿದವು. ಇದು ಸಾಲ ಮಾರುಕಟ್ಟೆಗೆ ಅತೀದೊಡ್ಡ ದ್ರವ್ಯತೆ ಸೇರ್ಪಡೆಯಾಗಿದ್ದು,ವಿಶ್ವ ಇತಿಹಾಸದಲ್ಲಿ ಅತೀ ದೊಡ್ಡ ವಿತ್ತೀಯ ನೀತಿ ಕ್ರಮವಾಗಿದೆ. ಐರೋಪ್ಯ ರಾಷ್ಟ್ರಗಳ ಸರ್ಕಾರಗಳು ಮತ್ತು USA ಕೂಡ ರಾಷ್ಟ್ರೀಯ ಬ್ಯಾಂಕಿಂಗ್ ವ್ಯವಸ್ಥೆಗಳ ಬಂಡವಾಳವನ್ನು $1.5ಲಕ್ಷ ಕೋಟಿಗೆ ಏರಿಸಿತು. ಪ್ರಮುಖ ಬ್ಯಾಂಕುಗಳ ಹೊಸದಾಗಿ ಬಿಡುಗಡೆಯಾದ ಆದ್ಯತೆ ಷೇರುಗಳನ್ನು ಖರೀದಿಸುವ ಮೂಲಕ ಬಂಡವಾಳ ಹೆಚ್ಚಿಸಿತು. ಸರ್ಕಾರಗಳು ಕೂಡ ಮೇಲೆ ವಿವರಿಸಿರುವಂತೆ ವಿವಿಧ ಸಂಸ್ಥೆಗಳ ಜತೆ ದೊಡ್ಡ ಹಣಕಾಸು ಒಪ್ಪಂದಗಳನ್ನು ಮಾಡಿಕೊಂಡು, ಆರ್ಥಿಕ ನೆರವು ನೀಡಿ ರಕ್ಷಿಸಿದವು. ಇಲ್ಲಿಯವರೆಗೆ,ವಿವಿಧ U.S.ಸರ್ಕಾರಿ ಏಜನ್ಸಿಗಳು ಸಾಲಗಳು, ಆಸ್ತಿ ಖರೀದಿಗಳು,ಖಾತರಿಗಳು ಮತ್ತು ನೇರ ವೆಚ್ಚದ ರೂಪಗಳಲ್ಲಿ ಲಕ್ಷಾಂತರ ಕೋಟಿ ಡಾಲರ್‌ಗಳಿಗೆ ಬದ್ಧವಾಗಿವೆ ಅಥವಾ ಖರ್ಚು ಮಾಡಿವೆ. ಬಿಕ್ಕಟ್ಟಿಗೆ ಸಂಬಂಧಿಸಿದ U.S.ಸರ್ಕಾರದ ಹಣಕಾಸು ಬದ್ಧತೆಗಳು ಮತ್ತು ಬಂಡವಾಳಗಳ ಸಾರಾಂಶಕ್ಕಾಗಿ CNN - ಬೇಲ್‌ ಔಟ್ ಸ್ಕೋರ್‌ಬೋರ್ಡ್ ನೋಡಿ
ನಿಯಂತ್ರಕ ಪ್ರಸ್ತಾವನೆಗಳು ಮತ್ತು ದೀರ್ಘಾವಧಿಯ ಪ್ರತಿಕ್ರಿಯೆಗಳು
ಅಮೆರಿಕ ಅಧ್ಯಕ್ಷ ಬರಾಕ್ ಒಬಾಮಾ ಮತ್ತು ಮುಖ್ಯ ಸಲಹೆಗಾರರು ಜೂನ್ 2009ರಲ್ಲಿ ನಿಯಂತ್ರಕ ಪ್ರಸ್ತಾವನೆಗಳ ಸರಣಿಗಳನ್ನು ಆರಂಭಿಸಿದರು. ಈ ಪ್ರಸ್ತಾವನೆಗಳು ಗ್ರಾಹಕ ರಕ್ಷಣೆ, ಕಾರ್ಯನಿರ್ವಾಹಕ ಸಂಬಳ,ಬ್ಯಾಂಕ್ ಹಣಕಾಸು ಸಂಕಷ್ಟ ತಗ್ಗಿಸುವ ವ್ಯವಸ್ಥೆಗಳು ಅಥವಾ ಬಂಡವಾಳ ಅಗತ್ಯಗಳು,ಶಾಡೊ ಬ್ಯಾಂಕಿಂಗ್ ವ್ಯವಸ್ಥೆ ಮತ್ತು ಒಪ್ಪಂದಗಳ ವಿಸ್ತರಿತ ನಿಯಂತ್ರಣ,ಇಡೀ ವ್ಯವಸ್ಥೆಗೆ ಪರಿಣಾಮ ಉಂಟಾಗುವ ರೀತಿಯಲ್ಲಿ ಪ್ರಮುಖ ಸಂಸ್ಥೆಗಳನ್ನು ಸುರಕ್ಷಿತವಾಗಿ ಕೆಳಗಿಳಿಸುವುದಕ್ಕೆ ಫೆಡರಲ್ ರಿಸರ್ವ್‌ಗೆ ಹೆಚ್ಚಿಸಿದ ಅಧಿಕಾರದ ಕಡೆ ಗಮನ ಸೆಳೆಯುತ್ತವೆ. ಜನವರಿ 2010ರಲ್ಲಿ ,ಒಡೆತನದ ಹಕ್ಕುಗಳ ಮಾರಾಟದಲ್ಲಿ ತೊಡಗುವ ಬ್ಯಾಂಕುಗಳ ಸಾಮರ್ಥ್ಯವನ್ನು ಸೀಮಿತಗೊಳಿಸಲು ಒಬಾಮಾ ಹೆಚ್ಚುವರಿ ನಿಯಂತ್ರಣಗಳನ್ನು ಪ್ರಸ್ತಾಪಿಸಿದರು. ಉದ್ದೇಶಿತ ಬದಲಾವಣೆಗೆ ಸಾರ್ವಜನಿಕವಾಗಿ ವಾದ ಮಂಡಿಸಿದ ಪಾಲ್ ವೋಲ್ಕರ್ ಗೌರವಕ್ಕಾಗಿ ಈ ಪ್ರಸ್ತಾವನೆಗಳಿಗೆ "ವೋಲ್ಕರ್ ರೂಲ್" ಎಂದು ಹೆಸರಿಡಲಾಯಿತು. ವಿವಿಧ ರೀತಿಯ ನಿಯಂತ್ರಕ ಬದಲಾವಣೆಗಳನ್ನು ಅರ್ಥಶಾಸ್ತ್ರಜ್ಞರು,ರಾಜಕಾರಣಿಗಳು,ಪತ್ರಕರ್ತರು ಮತ್ತು ಉದ್ಯಮ ಮುಖಂಡರು ಪ್ರಸಕ್ತ ಬಿಕ್ಕಟ್ಟಿನ ಪರಿಣಾಮ ಕನಿಷ್ಠಗೊಳಿಸಲು ಮತ್ತು ಅದರ ಪುನರಾವರ್ತನೆ ತಪ್ಪಿಸಲು ಪ್ರಸ್ತಾಪಿಸಿದರು. ಆದಾಗ್ಯೂ,ನವೆಂಬರ್ 2009ರಲ್ಲಿದ್ದಂತೆ,ಅನೇಕ ಪ್ರಸ್ತಾಪಿತ ಪರಿಹಾರಗಳನ್ನು ಅನುಷ್ಠಾನಕ್ಕೆ ಇನ್ನೂ ತಂದಿರಲಿಲ್ಲ. ಅವುಗಳೆಂದರೆ: ಇದು ಈಕ್ವಿಟಿ ಸ್ವಾಪ್ ಸಾಲ ಎಂದು ಕರೆಯಲಾಗುತ್ತದೆ. ಇದು ದಿವಾಳಿ ಪ್ರಕರಣಗಳಲ್ಲಿ ಸಾಮಾನ್ಯವಾಗಿ ಮಾಡಲಾಗುತ್ತದೆ,ಅಲ್ಲಿ ಪ್ರಸಕ್ತ ಶೇರುದಾರರು ನಿರ್ಮೂಲನೆಯಾಗಿ ಬಾಂಡ್‌ದಾರರು ಪ್ರಕ್ರಿಯೆಯಲ್ಲಿ ಕಂಪೆನಿಯ ಸಾಲದ ಹೊರೆಯನ್ನು ತಗ್ಗಿಸುವ ಒಪ್ಪಂದದೊಂದಿಗೆ ಹೊಸ ಷೇರುದಾರರಾಗುತ್ತಾರೆ. ಉದಾಹರಣೆಗೆ ಇದನ್ನು ಜನರಲ್ ಮೋಟಾರ್ಸ್ ಪ್ರಕರಣದಲ್ಲಿ ಮಾಡಲಾಗಿದೆ. ಇದು ಉದ್ದೇಶಿತ ಶಾಸನದ ಭಾಗವಾಗಿದ್ದು,ಯುನೈಟೆಡ್ ಸ್ಟೇಟ್ಸ್ ಹೌಸ್ ಆಫ್ ರಿಪ್ರಸೆಂಟೇಟೀವ್ಸ್(ಅಮೆರಿಕ ಪ್ರಾತಿನಿಧಿಕ ಸಭೆ)ಯಲ್ಲಿ ಮಂಡಿಸಲಾಯಿತು.US ಹಣಕಾಸು ಮಾರುಕಟ್ಟೆಯ("ವಾಲ್ ಸ್ಟ್ರೀಟ್")ಭದ್ರತಾಪತ್ರಗಳ ವ್ಯವಹಾರಗಳಿಗೆ ಸಣ್ಣ ತೆರಿಗೆಯೊಂದನ್ನು ವಿಧಿಸುವ ಬಗ್ಗೆ ಅಂದಾಜಿಗೆ ಶಾಸನ ಮಂಡಿಸಲಾಯಿತು. ಇದು ಅನುಮೋದನೆಯಾದರೆ,ಅದು ಉತ್ಪಾದಿಸುವ ಹಣವನ್ನು ಮೇನ್ ಸ್ಟ್ರೀಟ್ ಮರುನಿರ್ಮಾಣಕ್ಕೆ ಬಳಸಲಾಗುವುದು. " ಅದು ಮಂಡನೆಯಾದ ದಿನದಂದು, ಅದಕ್ಕೆ 22 ಪ್ರತಿನಿಧಿಗಳ ಬೆಂಬಲವಿತ್ತು. ಇಂತಹ ಊಹಾತ್ಮಕ ಚಟುವಟಿಕೆ 2007 -2010ರ ಹಣಕಾಸು ಬಿಕ್ಕಟ್ಟಿನಲ್ಲಿ ಪ್ರಮುಖ ಪಾತ್ರವನ್ನು ವಹಿಸಿದೆಯೆಂದು ವೋಲ್ಕರ್ ವಾದಿಸಿದ್ದಾರೆ.
ಸಾರ್ವಜನಿಕ ಆಕ್ರೋಶ: "ಬಬಲ್ ಮೆಷಿನ್ಸ್" ಮತ್ತು "ವ್ಯಾಂಪೈರ್ ಸ್ಕ್ವಿಡ್"
ಆರ್ಥಿಕ ಬಿಕ್ಕಟ್ಟು ಪಾಂಡಿತ್ಯಪೂರ್ಣ ಮತ್ತು ಹಣಕಾಸು ಮಾಧ್ಯಮದ ಹೊರಗೆ ಲೇಖನಗಳು ಮತ್ತು ಪುಸ್ತಕಗಳ ಹೊರಹರಿವಿಗೆ ಕಾರಣವಾಯಿತು. ಲೇಖಕ ವಿಲಿಯಂ ಗ್ರೇಡರ್,ಅರ್ಥಶಾಸ್ತ್ರಜ್ಞ ಮೈಕೇಲ್ ಹಡ್ಸನ್,ಲೇಖಕ ಮತ್ತು ಮಾಜಿ ಬಾಂಡ್ ಸೇಲ್ಸ್‌ಮನ್ ಮೈಕೇಲ್ ಲೆವಿಸ್,ಕಾಂಗ್ರೆಸ್ ಸದಸ್ಯ ರಾನ್ ಪಾಲ್,ಲೇಖಕ ಕೆವಿನ್ ಫಿಲಿಪ್ಸ್ ಮತ್ತು ರಾಲಿಂಗ್ ಸ್ಟೋನ್ ರಾಷ್ಟ್ರೀಯ ವರದಿಗಾರ ಮಾಟ್ ಟೈಬಿ ಅವರ ಲೇಖನಗಳು ಮತ್ತು ಪುಸ್ತಕಗಳು ಅತ್ಯಂತ ಗಮನಾರ್ಹವಾಗಿವೆ. ಇದರ ಜತೆಗೆ ಜೇಮ್ಸ್ ಕ್ವಾಕ್ ಮತ್ತು ಸೈಮನ್ ಜಾನ್ಸನ್ ಅವರ ಬೆಸ್‌ಲೈನ್ ಸೀನಾರಿಯೊ, ಬ್ಯಾರಿ ರಿಥೋಲ್ಜ್ ಅವರ ಬಿಗ್ ಪಿಕ್ಟರ್, ಬಿಲ್ ಮೆಕ್‌ಬ್ರೈಡ್ ಅವರ ಕ್ಯಾಲ್ಕುಲೇಟೆಡ್ ರಿಸ್ಕ್, ಮತ್ತು "ಟೈಲರ್ ಡುರ್ಡನ್" ಅವರ "ಜೀರೊ ಹೆಡ್ಜ್ "ಸೇರಿದಂತೆ ಅನೇಕ ಬ್ಲಾಗ್‌ಗಳು ಗಮನಾರ್ಹ ಬೆಳವಣಿಗೆ ಕಂಡವು. ವಿಶೇಷವಾಗಿ ಮ್ಯಾಟ್ ಟೈಬಿ ಬಿಕ್ಕಟ್ಟಿನ ಜನಪ್ರಿಯ ಪರಿಕಲ್ಪನೆಗಳಿಗೆ ಗಮನಾರ್ಹ ಬದಲಾವಣೆಯನ್ನು ತಮ್ಮ ಲೇಖನ "ದಿ ಗ್ರೇಟ್ ಅಮೆರಿಕನ್ ಬಬಲ್ ಮೆಷಿನ್: ಹೌ ಗೋಲ್ಡ್‌ಮ್ಯಾನ್ ಸ್ಯಾಚ್ಸ್ ಬ್ಲಿವ್ ಅಪ್ ದಿ ಎಕಾನಮಿ"ಯಲ್ಲಿ ಸೃಷ್ಟಿಸಿದರು. ಅದರಲ್ಲಿ ಅವರು ಗೋಲ್ಡ್‌ಮ್ಯಾನ್ ಸ್ಯಾಚ್ಸ್‌ನ್ನು "ಮಾನವಕುಲದ ಮುಖದ ಸುತ್ತ ಸುತ್ತಿಕೊಂಡಿರುವ ಮಹಾ ರಕ್ತಪಿಶಾಚಿ ಹುಳುವಾಗಿದ್ದು,ಹಣದ ವಾಸನೆ ಬರುವ ಯಾವುದಕ್ಕಾದರೂ ರಕ್ತದ ಕೊಳವೆಯನ್ನು ನಿರಂತರವಾಗಿ ಅಮುಕುತ್ತದೆ" ಎಂದು ಬಣ್ಣಿಸಿದ್ದಾರೆ.
ಇವನ್ನೂ ನೋಡಿ
]]
ಆಕರಗಳು
ಆರಂಭಿಕ ಲೇಖನಗಳು ಮತ್ತು ಆನಂತರದ ಲೇಖನಗಳನ್ನು, ವಿಕಿನ್ಫೊ ಲೇಖನ "ಫೈನಾನ್ಷಿಯಲ್‌ ಕ್ರೈಸಿಸ್‌ ಆಫ್‌ 2007-2008" ಇಂದ ಆಯ್ದುಕೊಳ್ಳಲಾಗಿದೆ. http://www.wikinfo.org/index.php?title=Financial_crisis_of_2007-2008 ಇದು GNU ಫ್ರೀ ಡಾಕ್ಯುಮೆಂಟೇಷನ್ ಲೈಸನ್ಸ್ ವರ್ಷನ್ 1.2 ಅಡಿ ಪ್ರಕಟಿತವಾಗಿತ್ತು.
ಬಾಹ್ಯ ಕೊಂಡಿಗಳು ಮತ್ತು ಹೆಚ್ಚಿನ ಓದಿಗಾಗಿ
ಟೊರಂಟೊ: ಹೌಸ್‌ ಆಫ್‌ ಅನನ್ಸಿ. 2008 ಟೇಲ್ ಆಫ್‌ ಹುಬ್ರಿಸ್‌ ಅಂಡ್‌ ರೆಟ್ಚ್ಡ್‌ ಎಕ್ಸೆಸ್‌ ಆನ್‌ ವಾಲ್‌ ಸ್ಟ್ರೀಟ್‌. ನ್ಯೂಯಾರ್ಕ್‌: ಡಬಲ್‌ಡೇ. ISBN 9780385528269 ISBN 1448-2924
ವರ್ಗ:2000ದ ದಶಕದ ಅಪರಾರ್ಧದಲ್ಲಿನ ಜಾಗತಿಕ ಹಣಕಾಸಿನ ಬಿಕ್ಕಟ್ಟು ವರ್ಗ:2000ರ ದಶಕದ ಆರ್ಥಿಕ ಇತಿಹಾಸ ವರ್ಗ:ಇಸವಿ 2010ರ ಆರ್ಥಿಕ ಇತಿಹಾಸ ವರ್ಗ:ಅರ್ಥಶಾಸ್ತ್ರದಲ್ಲಿ 2008 ವರ್ಗ:ಆರ್ಥಿಕ ಗುಳ್ಳೆ ವರ್ಗ:ಆರ್ಥಿಕ ಬಿಕ್ಕಟ್ಟುಗಳು ವರ್ಗ:ಹಣಕಾಸಿನ ಬಿಕ್ಕಟ್ಟುಗಳು ವರ್ಗ:ಸ್ಟಾಕ್‌ ಮಾರುಕಟ್ಟೆಯ ಕುಸಿತಗಳು ವರ್ಗ:ಆಸ್ತಿಪಾಸ್ಟಿ ಬಿಕ್ಕಟ್ಟುಗಳು ವರ್ಗ:ಆರ್ಥಿಕ ವ್ಯವಸ್ಥೆ
ಕಟಾವು
thumb|ಕಟಾವು ಮಾಡುತ್ತಿರುವುದು
ಕಟಾವು ಮಾಡುವುದು ಎಂದರೆ ಹೊಲಗದ್ದೆಗಳಿಂದ ಕಳಿತ ಬೆಳೆಯನ್ನು ಸಂಗ್ರಹಿಸುವ ಪ್ರಕ್ರಿಯೆ.ಕೊಯ್ಲು ಎಂದರೆ ಸಾಮಾನ್ಯವಾಗಿ ಕುಡುಗೋಲು, ಕುಯಿಲುಗತ್ತಿ, ಅಥವಾ ಕಟಾವು ಯಂತ್ರವನ್ನು ಬಳಸಿ ಕಟಾವಿಗಾಗಿ ಧಾನ್ಯ ಅಥವಾ ದ್ವಿದಳ ಧಾನ್ಯಗಳನ್ನು ಕತ್ತರಿಸುವುದು. ಕನಿಷ್ಠತಮ ಯಾಂತ್ರಿಕೀಕರಣವಿರುವ ಹೆಚ್ಚು ಚಿಕ್ಕ ಹೊಲಗಳಲ್ಲಿ, ಕಟಾವು ಬೆಳೆಯುವ ಋತುವಿನ ಅತ್ಯಂತ ಶ್ರಮಿಕ ಪ್ರಧಾನ ಚಟುವಟಿಕೆಯಾಗಿರುತ್ತದೆ. ದೊಡ್ಡ ಯಾಂತ್ರೀಕರಿಸಿದ ಗದ್ದೆಗಳಲ್ಲಿ, ಕಟಾವು ಅತ್ಯಂತ ದುಬಾರಿ ಮತ್ತು ಅತ್ಯಾಧುನಿಕ ಕೃಷಿ ಯಂತ್ರೋಪಕರಣಗಳನ್ನು ಬಳಸುತ್ತದೆ, ಉದಾಹರಣೆಗೆ ಸಂಯುಕ್ತ ಕಟಾವು ಯಂತ್ರ. ಪ್ರಕ್ರಿಯಾ ಯಾಂತ್ರೀಕರಣವು ಬಿತ್ತನೆ ಮತ್ತು ಕಟಾವು ಪ್ರಕ್ರಿಯೆ ಎರಡರ ಕಾರ್ಯಕಾರಿತ್ವವನ್ನು ಹೆಚ್ಚಿಸಿದೆ. ಸೌಮ್ಯ ಹಿಡಿತವನ್ನು ಅನುಕರಿಸಲು ಸಾಗಣೆಪಟ್ಟಿಗಳು ಮತ್ತು ಸಾಮೂಹಿಕ ಸಾರಿಗೆಯನ್ನು ಬಳಸುವ ವಿಶೇಷೀಕೃತ ಕಟಾವು ಉಪಕರಣಗಳು ಪ್ರತಿಯೊಂದು ಸಸಿಯನ್ನು ಕೈಯಿಂದ ತೆಗೆಯುವ ಶಾರೀರಿಕ ಕ್ರಿಯೆ ಬದಲಾಗಿ ಬಳಸಲ್ಪಡುತ್ತವೆ. ಕಟಾವಿನ ಮುಕ್ತಾಯವು ಬೆಳೆಯುವ ಋತುವಿನ, ಅಥವಾ ಒಂದು ನಿರ್ದಿಷ್ಟ ಬೆಳೆಯ ಬೆಳೆಯುವ ಆವರ್ತದ ಅಂತ್ಯವನ್ನು ಗುರುತಿಸುತ್ತದೆ, ಮತ್ತು ಈ ಘಟನೆಯ ಸಾಮಾಜಿಕ ಮಹತ್ವವು ಇದನ್ನು ಕಾಲಿಕ ಆಚರಣೆಗಳ ಕೇಂದ್ರಬಿಂದುವನ್ನಾಗಿ ಮಾಡುತ್ತದೆ, ಉದಾಹರಣೆಗೆ ಅನೇಕ ಧರ್ಮಗಳಲ್ಲಿ ಕಂಡುಬರುವ ಸುಗ್ಗಿಹಬ್ಬಗಳು.
ಬೆಳೆ ವೈಫಲ್ಯ (ಕಟಾವು ವೈಫಲ್ಯ ಎಂದೂ ಕರೆಯಲ್ಪಡುತ್ತದೆ) ಎಂದರೆ ಅಪೇಕ್ಷೆಗೆ ಹೋಲಿಸಿದರೆ ಅನುಪಸ್ಥಿತ ಅಥವಾ ಬಹಳವಾಗಿ ಕಡಿಮೆಯಾದ ಬೆಳೆ ಇಳುವರಿ. ಇದರ ಕಾರಣಗಳೆಂದರೆ ಯಾವುದೋ ರೀತಿಯಲ್ಲಿ ಸಸ್ಯಗಳು ಬಾಧಿತವಾಗಿ ನಾಶವಾಗುವುದು, ಸಾಯುವುದು, ಹಾನಿಗೊಳ್ಳುವುದು. ಹೀಗಾಗಿ ಅವುಗಳಲ್ಲಿ ನಿರೀಕ್ಷಿತ ಆಧಿಕ್ಯದಲ್ಲಿ ತಿನ್ನಲರ್ಹ ಹಣ್ಣು, ಬೀಜಗಳು ಅಥವಾ ಎಲೆಗಳು ರೂಪಗೊಳ್ಳುವುದು ವಿಫಲವಾಗುತ್ತದೆ. ಬೆಳೆ ವೈಫಲ್ಯವು ಸಸ್ಯ ರೋಗದ ಆಸ್ಫೋಟನೆ, ಭಾರೀ ಮಳೆ, ಜ್ವಾಲಾಮುಖಿ ಸ್ಫೋಟಗಳು, ಬಿರುಗಾಳಿಗಳು, ಪ್ರವಾಹಗಳು, ಅಥವಾ ಬರದಂತಹ ದುರಂತ ರೂಪದ ಘಟನೆಗಳಿಂದ ಅಥವಾ ನಿಧಾನವಾದ ಮಣ್ಣಿನ ಸವೆತದ ಸಂಚಿತ ಪರಿಣಾಮಗಳು, ಬಹಳ ಹೆಚ್ಚಿನ ಮಣ್ಣಿನ ಲವಣತ್ವ, ಕ್ಷರಣ, ಸಾಮಾನ್ಯವಾಗಿ ಅತಿ ಭೂಜಲ ಬಳಕೆ (ನೀರಾವರಿಗಾಗಿ), ಅತಿ ರಸಗೊಬ್ಬರ ಬಳಕೆ, ಅಥವಾ ಅತಿಬಳಕೆಯ ಪರಿಣಾಮವಾಗಿ ಆಗುವ ಮರುಭೂಮಿಕರಣದಿಂದ ಉಂಟಾಗಬಹುದು.
ಉಲ್ಲೇಖಗಳು
ವರ್ಗ:ಕೃಷಿ
ಆಫೊನ್ಸೊ ಡಿ ಆಲ್ಬುಕರ್ಕ್
ಆಫೊನ್ಸೊ ಡಿ ಆಲ್ಬುಕರ್ಕ್ (1453 - ಡಿಸೆಂಬರ್ 16, 1515)ಪೋರ್ಚುಗಲ್ ವಸಹಾತಿನ ಆಡಳಿತಗಾರ. ಶ್ರೇಷ್ಠ ನೌಕಾನಾಯಕ. ಜನನ ಲಿಸ್ಬನ್‍ನಲ್ಲಿ. ಐದನೆಯ ಆಫೊಜೊ ಡನ ಆಸ್ಥಾನದಲ್ಲಿ ಶಿಕ್ಷಣ ಪಡೆದ. ಆಫೊಜೊ ಡ ಸ್ಪೇನಿನ ಮೇಲೆ ದಾಳಿ ಮಾಡಿದಾಗ (1476) ಅದರಲ್ಲಿ ಭಾಗವಹಿಸಿದ. ಕೊಚ್ಚಿಯ ರಾಜನೊಂದಿಗೆ ಸ್ನೇಹ ಸಂಪಾದಿಸಲು ಮತ್ತು ಅಲ್ಲಿ ಕೋಟೆ ಕಟ್ಟಲು ರಾಜ ಇವನನ್ನು ಭಾರತಕ್ಕೆ ಕಳಿಸಿಕೊಟ್ಟ (1503). 1504ರಲ್ಲಿ ಲಿಸ್ಬನ್ನಿಗೆ ಮರಳಿದ. ಆದರೆ ಪುನಃ 1506ರಲ್ಲಿ ಇವನನ್ನು ಕೆಂಪುಸಮುದ್ರಕ್ಕೆ ಬರುವ ಇಲ್ಲವೇ ಹೊರಡುವ ಹಡಗುಗಳ ಮೇಲೆ ದಾಳಿಮಾಡಬೇಕೆಂಬ ಆದೇಶ ನೀಡಿ, ಪೂರ್ವದ ದಂಡಯಾತ್ರೆಗೆ ಕಳುಹಲಾಯಿತು. 1506-1508ರಲ್ಲಿ ಮಡಗಾಸ್ಕರ್ ಮತ್ತು ಮೋಜಾಂಬಿಕ್‍ಗಳಲ್ಲಿ ಶೋಧನೆ ನಡೆಸಿದ. ಸೊಕೊಟ್ರಾದಲ್ಲಿ ಕೋಟೆ ಕಟ್ಟಿಸಿದ. ಪರ್ಷಿಯನ್ ಕೊಲ್ಲಿಯ ಪ್ರವೇಶದ್ವಾರದಲ್ಲಿ, ಓರ್ಮಜ್ ಮೇಲೆ ದಾಳಿ ಮಾಡಿ ವಶಪಡಿಸಿಕೊಂಡ. ಆದರೆ ದಂಡೆಗೆ ಬರುವ ಹಡಗುಗಳನ್ನು ದೋಚುವುದರಲ್ಲಿಯೇ ಆಸಕ್ತಿಯಿದ್ದ ಇವನ ಸಹಚರರ ಬಲವಂತದಿಂದ ಓರ್ಮಜನ್ನು ಕೆಲಕಾಲ ಬಿಡಬೇಕಾಯಿತು. 1508ರಲ್ಲಿ ಡಿಸೆಂಬರಿನಲ್ಲಿ ಭಾರತಕ್ಕೆ ಬಂದ. 1509ರಲ್ಲಿ ಆಲ್ಮೆಡಾನ ಉತ್ತರಾಧಿಕಾರಿಯಾಗಿ, ಗವರ್ನರ್ ಹುದ್ದೆ ಸ್ವೀಕರಿಸಿದ. ಗೋವೆಯ ಮೇಲೆ ದಾಳಿಮಾಡಿದ (ಮಾರ್ಚ್ 1510). ನವೆಂಬರ್ನಲ್ಲಿ ಅದು ಸಂಪುರ್ಣ ಕೈವಶವಾಯಿತು. ಲಿಸ್ಬನ್ನಿನ ಮಾದರಿಯಲ್ಲಿ ಗೋವಾದಲ್ಲೊಂದು ಸೆನೆಟ್ ಸ್ಥಾಪಿಸಿದ. ಪೌರಸ್ತ್ಯ ರಾಷ್ಟ್ರಗಳಲ್ಲಿಯೇ ಇದೊಂದು ಹೊಸ ಪ್ರಯೋಗ. ಆರ್ಥಿಕ ಮತ್ತು ನ್ಯಾಯಾಡಳಿತಗಳನ್ನು ಸ್ಥಳೀಯ ಅಧಿಕಾರಿಗಳಿಗೆ ವಹಿಸಿಕೊಟ್ಟ. ಮಲಬಾರ್ ದಂಡೆಗುಂಟ ವ್ಯಾಪಾರದ ಹತೋಟಿ ಪೋರ್ಚುಗೀಸರ ಕೈಗೆ ಬಂತು. ಆರು ತಿಂಗಳ ಅನಂತರ ಮಲಾಕ್ಕಾ ಮೇಲೆ ದಾಳಿ ಮಾಡಿ, ಕೈವಶಪಡಿಸಿಕೊಂಡ. ಅಲ್ಲೊಂದು ಕೋಟೆಯನ್ನು ನಿರ್ಮಿಸಿದನಲ್ಲದೆ ಸ್ಥಳೀಯರ ಆಡಳಿತವನ್ನು ಸಂಘಟಿಸಿದ. ಪೇಗು, ಕೊಚ್ಚಿ, ಚೀನ, ಸಯಾಮ್ ಮತ್ತು ಜಾವಾಗಳೊಂದಿಗೆ ಮೈತ್ರಿಯಂತ ಸಂಬಂಧ ಸ್ಥಾಪಿಸಿದ. ಗೋವ, ಕೊಚ್ಚಿ, ಕಣ್ಣಾನೂರುಗಳಲ್ಲಿ ಆಸ್ಪತ್ರೆ ಪ್ರಾರಂಭಿಸಿದ. ಕೆಲಕಾಲದ ಅನಂತರ ಓರ್ಮಜ್ಗೆ ಹಿಂತಿರುಗಿದ. ಈ ಪಟ್ಟಣವನ್ನು ಅಂಕಿತದಲ್ಲಿಟ್ಟು ಕೊಂಡಿದ್ದುದರಿಂದ ಪರ್ಷಿಯನ್ ಕೊಲ್ಲಿಯ ಸಮೃದ್ಧ ವ್ಯಾಪಾರದಮೇಲೆ ಪ್ರಭುತ್ವ ಸ್ಥಾಪಿಸುವುದು ಪೋರ್ಚುಗೀಸರಿಗೆ ಸಾಧ್ಯವಾಯಿತು. ಏಡನ್ ಮೇಲೆ ಈತ ಮಾಡಿದ ದಾಳಿ (1513) ಯಶಸ್ವಿಯಾಗಲಿಲ್ಲ. ವಸಾಹತು ವಿಸ್ತರಿಸುದದಲ್ಲದೇ ನೈಲ್ ನದಿಯನ್ನು ಕೆಂಪು ಸಮುದ್ರಕ್ಕೆ ತಿರುಗಿಸಿ ಈಜಿಪ್ಟನ್ನು ಒಂಟಿಯಾಗಿ ಮಾಡುವುದು, ಮದೀನಾದಿಂದ ಮಹಮ್ಮದ್ ಪೈಗಂಬರರ ಉಳಿದ ಅವಶೇಷಗಳನ್ನು ಸ್ಥಳಾಂತರಿಸುವುದು ಮೊದಲಾದ ಯೋಜನೆಗಳನ್ನು ಪುರಸ್ಕರಿಸಿದ. ಇವನಿಂದಲೇ ಪುರ್ವದಲ್ಲಿ ಪೋರ್ಚುಗೀಸರ ವಸಾಹತು ಸ್ಥಾಪನೆ ಸಾಧ್ಯವಾಯಿತು. ಮುಸ್ಲಿಮರಿಗೆ ವ್ಯಾಪಾರ ಮತ್ತು ವಾಣಿಜ್ಯದಲ್ಲಿ ಈ ಮೊದಲಿದ್ದ ಏಕಸ್ವಾಮ್ಯ ಕೊನೆಗೊಂಡಿತು. ಆಸ್ಥಾನದಲ್ಲಿನ ಒಳಸಂಚು, ವೈಯುಕ್ತಿಕ ವಿರೋಧಿಗಳು ಮೇಲಧಿಕಾರದಲ್ಲಿದ್ದುದು ಇವನ ಅವನತಿಗೆ ಕಾರಣಗಳಾದುವು. ಓರ್ಮಜ್ನಿಂದ ಭಾರತಕ್ಕೆ ಮರಳುವಾಗ ಅವನ ಆರೋಗ್ಯ ಕ್ಷೀಣಿಸಿತು. ಗೋವದಲ್ಲಿ ನಿಧನಹೊಂದಿದ. 1566ರಲ್ಲಿ ಅವನ ಮೂಳೆಗಳನ್ನು ಪೋರ್ಚುಗಲ್ಗೆ ಒಯ್ಯಲಾಯಿತು. ಆಲ್ಬುಕರ್ಕನ ಮೂಳೆಗಳು ಗೋವದಲ್ಲಿರುವವರೆಗೂ ಪೋರ್ಚುಗೀಸ್ ಸಾಮ್ರಾಜ್ಯ ಗೋವದಲ್ಲಿ ಸುಭದ್ರವಾಗಿತ್ತೆಂಬ ಮೂಢನಂಬಿಕೆಯೂ ಇದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಇತಿಹಾಸ ವರ್ಗ:ಭಾರತದ ಇತಿಹಾಸ
ಕೋಗಿಲೆ
ಕೋಗಿಲೆ ಕುಕುಲಿಡೆ ಕುಟುಂಬಕ್ಕೆ ಸೇರಿರುವ ಒಂದು ಪಕ್ಷಿ. ಕೋಗಿಲೆ ಸಾಮಾನ್ಯವಾಗಿ ಕಾಗೆಯ ಗೂಡಲ್ಲಿ ಮೊಟ್ಟೆ ಇಡುತ್ತದೆ. ಅದು ಬೆಳೆದಂತೆ ತನ್ನ ಕಂಠದಿಂದ ಹಾಡಲು ಶುರು ಮಾಡಿದಾಗ ಅದರ ನಿಜ ಸ್ವರೂಪ ಕಾಗೆಗೆ ತಿಳಿದು ಅದನ್ನು ತನ್ನ ಗೂಡಿನಿಂದ ಹೊರ ತಳ್ಳುತ್ತದೆ.
ಕೋಗಿಲೆಗಳು ಸಾಮಾನ್ಯವಾಗಿ ಮಧ್ಯಮ ಗಾತ್ರದ ತೆಳು ಪಕ್ಷಿಗಳು. ಕೆಲವು ಜಾತಿಗಳು ವಲಸೆ ಇವೆ. ಕೋಗಿಲೆಗಳು ಆಹಾರವಾಗಿ ಕೀಟಗಳನ್ನು, ಕ್ರಿಮಿಕೀಟಗಳ ಮರಿಗಳನ್ನು ಮತ್ತು ವಿವಿಧ ಇತರ ಪ್ರಾಣಿಗಳನ್ನು ತಿನ್ನುತ್ತವೆ. ಜೊತೆಗೆ ಹಣ್ಣುಗಳನ್ನು ತಿನ್ನುತ್ತವೆ. ಸಾವಿರಾರು ವರ್ಷಗಳಿಂದ ಮಾನವ ಸಂಸ್ಕೃತಿಯಲ್ಲಿ ಕೋಗಿಲೆಗಳು ಪಾತ್ರವು ಪವಿತ್ರ ಗ್ರೀಕ್ ಪುರಾಣದ ದೇವತೆ ಹೇರಾ ಆಗಿ ಕಾಣಿಸಿಕೊಂಡಿದೆ.
Information
ವರ್ಗ:ಪಕ್ಷಿಗಳು
ಆಲ್ಬೆಡೊ
ಆಲ್ಬೆಡೊಪ್ರತಿಫಲನ ಸಾಮರ್ಥ್ಯದ ಸೂಚ್ಯಂಕ; ಬಳಕೆ ವಿಶೇಷವಾಗಿ ಖಗೋಳಶಾಸ್ತ್ರ ದಲ್ಲಿ. ಪತನ ಬೆಳಕಿನಿಂದ ಹೊಳೆಯುವ ಒಂದು ವಸ್ತು ಪತನ ಬೆಳಕಿನ ಅರ್ಧಾಂಶವನ್ನು ಪ್ರತಿಫಲಿಸಿದರೆ (ಅಂದರೆ ಹಿಂದಕ್ಕೆ ಚದುರಿಸಿದರೆ) ಆ ವಸ್ತುವಿನ ಆಲ್ಬೆಡೊ 1/2 ಎನ್ನುತ್ತೇವೆ. ಸಾಮಾನ್ಯವಾಗಿ ಮೋಡಗಳ ಮೇಲ್ಪದರಗಳ ಅಂದರೆ ಹಿಮಸ್ಫಟಿಕಗಳ ಆಲ್ಬೆಡೊ ಅತ್ಯಧಿಕ (ಸುಮಾರು 0.75). ಇತರ ಕೆಲವು ವಸ್ತುಗಳ ಆಲ್ಬೆಡೊ; ದಟ್ಟನೆಯ ಕಾಡು 0.05, ಒಣಮರಗಳು 0.30, ಒಟ್ಟು ಭೂಮಿ 0.34 (ಇದಕ್ಕೆ ಮೋಡಗಳಿಂದಲೂ ಸಂದಾಯವಿದೆ). ಚಂದ್ರ 0.07, ಶುಕ್ರ 0.61, ಗುರು 0.41, ಶನಿ 0.42. ದೂರದ ಗ್ರಹಗಳ ಆಲ್ಬೆಡೋ ಅಳೆದು ಅವುಗಳ ವ್ಯಾಸವನ್ನು ಲೆಕ್ಕಮಾಡಬಹುದು. ಪರಮಾಣು ರಿಯಾಕ್ಟರಿಗೆ ಸಂಬಂಧಿಸಿದಂತೆ ಆಲ್ಬೆಡೊ ಅಂದರೆ ಒಂದು ಮಾಧ್ಯಮವನ್ನು ಪ್ರವೇಶಿಸುವ ನ್ಯೂಟ್ರಾನುಗಳು ಮತ್ತು ಆ ಮಾಧ್ಯಮದಿಂದ ಪ್ರತಿಫಲನಗೊಳ್ಳುವ ನ್ಯೂಟ್ರಾನುಗಳು-ಇವುಗಳ ನಡುವಿನ ಪ್ರಮಾಣ (ರೇಷಿಯೊ). ಪರಮಾಣು ಪ್ರಕ್ರಿಯೆ ಸತತ ನಡೆಯಲು ನ್ಯೂಟ್ರಾನುಗಳು ಅವಶ್ಯ. ಅಧಿಕ ಪ್ರಮಾಣದಲ್ಲಿ ನ್ಯೂಟ್ರಾನುಗಳು ರಿಯಾಕ್ಟರಿನ ಮೂಲಭಾಗ ದಿಂದ ತಪ್ಪಿಸಿಕೊಂಡು ಹೋಗುವುದನ್ನು ತಡೆಗಟ್ಟಲು, ರಿಯಾಕ್ಟರಿನ ಸುತ್ತ ಅತ್ಯಧಿಕ ಆಲ್ಬೆಡೊ ಪ್ರತಿಫಲಕವೊಂದನ್ನು ಅಳವಡಿಸಿರುತ್ತಾರೆ.
ಬಾಹ್ಯ ಸಂಪರ್ಕಗಳು
ವರ್ಗ:ಖಗೋಳಶಾಸ್ತ್ರ ವರ್ಗ:ಭೌತಶಾಸ್ತ್ರ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ರಾಧಾ ಕೃಷ್ಣ
thumb ರಾಧಾ ಕೃಷ್ಣರು ಹಿಂದೂ ಧರ್ಮದಲ್ಲಿ ಒಟ್ಟಾಗಿ ದೇವರ ಸ್ತ್ರೀ ಹಾಗೂ ಪುರುಷ ಅಂಶಗಳ ಸಮ್ಮಿಲನವೆಂದು ಕರೆಯಲ್ಪಡುತ್ತಾರೆ. ಕೃಷ್ಣನನ್ನು ಗೌಡೀಯ ವೈಷ್ಣವ ದೇವತಾಶಾಸ್ತ್ರದಲ್ಲಿ ಹಲವುವೇಳೆ ಸ್ವಯಂ ಭಗವಾನ್ ಎಂದು ನಿರ್ದೇಶಿಸಲಾಗುತ್ತದೆ ಮತ್ತು ರಾಧೆಯು ಕೃಷ್ಣನ ಪರಮ ಪ್ರಿಯೆ. ಕೃಷ್ಣನ ಜೊತೆಗೆ, ರಾಧೆಯನ್ನು ಪರಮ ದೇವತೆ ಎಂದು ಗುರುತಿಸಲಾಗುತ್ತದೆ, ಏಕೆಂದರೆ ಅವಳು ಕೃಷ್ಣನನ್ನು ತನ್ನ ಪ್ರೀತಿಯಿಂದ ನಿಯಂತ್ರಿಸುತ್ತಾಳೆ ಎಂದು ಹೇಳಲಾಗುತ್ತದೆ.
ಸೂರ್ಯನಾಥ ಕಾಮತ್
ಪರಿಚಯ
೧೯೩೭ರ ಏಪ್ರಿಲ್‌ ೨೬ರಂದು ದಕ್ಷಿಣ ಕನ್ನಡ ಜಿಲ್ಲೆಯ ಬೆಳ್ತಂಗಡಿಯಲ್ಲಿ ಜನಿಸಿದರು. ಇವರ ತಂದೆ ಉಪೇಂದ್ರ ಕಾಮತ್ ಮತ್ತು ತಾಯಿ ಪದ್ಮಾವತಿ. ಕಾಮತ್‌, ಕರ್ನಾಟಕ ವಿಶ್ವವಿದ್ಯಾಲಯದಿಂದ ಇತಿಹಾಸದಲ್ಲಿ ಎಂ.ಎ. ಪದವಿಯನ್ನು (೧೯೫೯) ಪಡೆದು, ಮುಂಬಯಿ ವಿಶ್ವವಿದ್ಯಾಲಯದಿಂದ ಪಿಎಚ್‌.ಡಿ. ಪದವಿಯನ್ನು (೧೯೬೫) ಪಡೆದುಕೊಂಡರು. 'ತುಳುವಾಸ್ ಇನ್ ವಿಜಯನಗರ ಟೈಮ್ಸ್ (ವಿಜಯನಗರ ಕಾಲದ ತುಳುವರು)’ ಅವರ ಪಿ.ಎಚ್.ಡಿ ಪ್ರಬಂಧ. ಬೆಂಗಳೂರು ವಿಶ್ವವಿದ್ಯಾಲಯದಲ್ಲಿ ಪ್ರೊಫೆಸರ್ ಮತ್ತು ರೀಡರ್ ಆಗಿ ೧೯೬೮ ರಿಂದ ೧೯೮೧ ರವರೆಗೆ ಸೇವೆ ಸಲ್ಲಿಸಿದರು.
ರಾಧಾ ಕೃಷ್ಣ
ವರ್ಗ:ಕೃಷ್ಣನ ಸ್ವರೂಪಗಳು
ಲೂಯೀಜಿ ಅಲೆಮಾನಿ
ಲೂಯೀಜಿ ಅಲೆಮಾನಿ (6 ಮಾರ್ಚ್ 1495 – 18 ಎಪ್ರಿಲ್ 1556) ಇಟಲಿಯ ಕವಿ. ಸುಸಂಸ್ಕೃತ ಪಂಡಿತ, ರಸಿಕ, ರಾಜನೀತಿಶಾಸ್ತ್ರಜ್ಞನಾದ ಮಾಕಿಯವೆಲಿಯ ಸ್ನೇಹಿತ. ಫ್ಲಾರೆನ್ಸ್ ಗಣರಾಜ್ಯ ಪತನವಾದ ಅನಂತರ ಫ್ರಾನ್ಸಿಗೆ ತೆರಳಿ ಮೊದಲನೆಯ ಫ್ರಾನ್ಸಿಸ್ ನ ಆಸ್ಥಾನದಲ್ಲಿ ಆಶ್ರಯಪಡೆದ. ತನ್ನ ತಾಯಿನಾಡಾದ ಫ್ಲಾರೆನ್ಸನ್ನು ಕುರಿತು ಹಲವಾರು ದೇಶಪ್ರೇಮಗೀತೆಗಳನ್ನು ಬರೆದ. ವಿವಿಧ ವಿಚಾರಗಳನ್ನು ಉಲ್ಲೇಖಿಸುವ ಭಾವಗೀತೆಗಳನ್ನೂ ರಚಿಸಿದ. ಗ್ರೀಕ್ ಪುರಾಣ ಕಥೆಗಳನ್ನೂ ಆರ್ಥರ್ ದೊರೆಯನ್ನು ಕುರಿತ ಅದ್ಭುತ ಕಥೆಗಳನ್ನೂ ಬೆರೆಸಿ ಕೆಲವು ಮಹಾಕಾವ್ಯಗಳನ್ನು ರಚಿಸಿದ. ಇವನ ಕೃತಿಗಳಲ್ಲೆಲ್ಲ ಉತ್ಕೃಷ್ಟವಾದುದು ಡೆಲ್ಲಾ ಕಾಲ್ಪಿವಜಿ಼ಯೋನ್ (1546) ಎಂಬ ನೀತಿಪ್ರಧಾನಕಾವ್ಯ.
ವರ್ಗ:ಕವಿಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸೂರ್ಯನಾಥ ಕಾಮತ್
ಪರಿಚಯ
ಸೂರ್ಯನಾಥ ಕಾಮತ್ ಬಾಲ್ಯದಲ್ಲಿ ಕಾಂಗ್ರೆಸ್ಸಿಗರೊಡನೆ ಹೆಚ್ಚು ಸಂಪರ್ಕ ಹೊಂದಿದ್ದರು. ನಾರಾಯಣಾಚಾರ್ಯ ನಾವೂರಕರರ ಪ್ರಭಾವದಿಂದ ಸಾಹಿತ್ಯ ರಾಜಕೀಯದಲ್ಲಿ ಆಸಕ್ತಿ ಬೆಳೆಸಿಕೊಂಡ ಅವರು ೧೯೫೨ರ ಚುನಾವಣೆಯಲ್ಲಿ ಕಾಂಗ್ರೆಸ್ ಅಭ್ಯರ್ಥಿಗಳಾದ ವೈಕುಂಠ ಬಾಳಿಗ ಮತ್ತು ಬೆನಗಲ್ ಶಿವರಾಯರ ಪರವಾಗಿ ಶಾಲೆ ಬಿಟ್ಟು ಪ್ರಚಾರವನ್ನೂ ಮಾಡಿದ್ದರು. ಆಗಿನಿಂದಲೇ ಪತ್ರಿಕೆಗಳನ್ನು ಓದುವ ಆಸಕ್ತಿ ಬೆಳೆಸಿಕೊಂಡ ಕಾಮತರು ವಿದ್ಯಾರ್ಥಿಯಾಗಿದ್ದಾಗಲೇ ಬರವಣಿಗೆಯನ್ನೂ ಆರಂಭಿಸಿದರು. ಮಂಗಳೂರಿನಲ್ಲಿ ಓದುತ್ತಿದ್ದಾಗ ಸೋದರಮಾವನ ಮಕ್ಕಳ ಮೂಲಕ ಆರ್ ಎಸ್ ಎಸ್ ಶಾಖೆಯ ಸಂಪರ್ಕ ಪಡೆದು ಸ್ನೇಹಿತರು ಮತ್ತು ಸಾಹಿತ್ಯದಿಂದ ಪ್ರಭಾವಿತರಾಗಿ ನಿಷ್ಠಾವಂತ ಕಾರ್ಯಕರ್ತರಾದರು. ಓದುತ್ತಿದ್ದಾಗಲೇ ಐತಿಹಾಸಿಕ ಕಥೆಗಳನ್ನು ಬರೆಯತೊಡಗಿದ ಅವರು ಭಾಷಣಕಾರರಾಗಿಯೂ ರೂಪುಗೊಂಡರು.
ಧಾರವಾಡದಲ್ಲಿ ಇತಿಹಾಸದ ಸ್ನಾತಕೋತ್ತರ ವಿದ್ಯಾರ್ಥಿಯಾದ ಸೂರ್ಯನಾಥ ಕಾಮತರು ಪ್ರೊ. ಬಿ.ವಿ. ಕಾಳೆ, ಪ್ರೊ. ಬಿ. ಎ. ಸಾಲೆತ್ತೂರ್, ಪ್ರೊ. ಜಿ. ಎಸ್. ದೀಕ್ಷಿತ್ ಅವರಂತಹ ಪ್ರಾಧ್ಯಾಪಕರಿಂದ ಇತಿಹಾಸ ಕಲಿತರು. ಅವರ ಮಾರ್ಗದರ್ಶನ ಕಾಮತರ ಪಾಲಿಗೆ ಸಂಜೀವಿನಿ ಆಯಿತು. ಪ್ರೊ. ಬಿ.ಎ.ಸಾಲೆತ್ತೂರ್ ಅವರ ಪ್ರಭಾವದಿಂದ ಕಾಮತರು ಕರ್ನಾಟಕದ ಇತಿಹಾಸದ ಬಗ್ಗೆ ಅತೀವ ಆಸಕ್ತಿ ಬೆಳೆಸಿಕೊಂಡರು. ಕಾಲೇಜಿಗೆ ರಜೆ ಇದ್ದ ಸಂದರ್ಭದಲ್ಲಿ ಆರ್. ಎಸ್. ಎಸ್ ಕೆಲಸಗಳಲ್ಲಿ ಕ್ರಿಯಾತ್ಮಕವಾಗಿ ತೊಡಗಿಕೊಳ್ಳುತ್ತಿದ್ದರು. ಇದರಿಂದ ಅವರಿಗೆ ಅನೇಕ ಸ್ಥಳಗಳ ಪರಿಚಯ ಮಾತ್ರವಲ್ಲದೆ ವಿಭಿನ್ನ ಮನೋಭಾವದ ಜನರ ಪರಿಚಯವಾಗಿ ಅನುಭವ ಶ್ರೀಮಂತವಾಯಿತು.
ಹೊರಕೊಂಡಿಗಳು
ವರ್ಗ:ಇತಿಹಾಸ ತಜ್ಞರು ವರ್ಗ:ಪ್ರಾಚ್ಯ ಸಂಶೋಧಕರು
ವಾದಿರಾಜ
ವಾದಿರಾಜ ಕನ್ನಡ ಚಲನಚಿತ್ರರಂಗದ ಇತಿಹಾಸದ ಪ್ರಮುಖ ನಟ ಮತ್ತು ನಿರ್ಮಾಪಕರಲ್ಲಿ ಒಬ್ಬರು. 'ನಾಂದಿ' ಮತ್ತು 'ಅದೇ ಕಣ್ಣು' ಅವರು ನಿರ್ಮಿಸಿದ ಪ್ರಮುಖ ಚಿತ್ರಗಳಲ್ಲಿ ಕೆಲವು.
ಉಪಾಧ್ಯಾಯ ಶ್ರೀನಿವಾಸ ವಾದಿರಾಜ್‌ ಅವರು ಜನಿಸಿದ್ದು ೧೯೨೭ರಲ್ಲಿ. ಉಡುಪಿ ಜಿಲ್ಲೆಯ ಪಣಿಯಾಡಿಯಲ್ಲಿ ಹುಟ್ಟಿದರು. ಅಭಿನಯ ಕಲೆಯಲ್ಲಿ ತೊಡಗಿದ್ದ ತಮ್ಮ ತಂದೆಯವರಿಂದ ಪ್ರಭಾವಿತರಾದ ವಾದಿರಾಜ್‌ ಕೇವಲ ಚಲನಚಿತ್ರಗಳಲ್ಲಷ್ಟೇ ಅಲ್ಲದೆ ಸಹಸ್ರಾರು ನಾಟಕಗಳಲ್ಲೂ ಅಭಿನಯಿಸಿದ್ದರು. ೧೯೫೪ರಲ್ಲಿ ‘ಕೋಕಿಲವಾಣಿ’ ಎಂಬ ಚಿತ್ರದ ಮೂಲಕ ಚಿತ್ರರಂಗಕ್ಕೆ ಪದಾರ್ಪಣೆ ಮಾಡಿದ ವಾದಿರಾಜ್‌ ನಟಿಸಿದ ಚಿತ್ರಗಳ ಸಂಖ್ಯೆ ನೂರಕ್ಕೂ ಹೆಚ್ಚಿನದು. ೧೯೫೮ರ ವರ್ಷದಲ್ಲಿ ತೆರೆಕಂಡ ಕೃಷ್ಣಗಾರುಡಿ ಚಿತ್ರ ಅವರನ್ನು ಪ್ರಖ್ಯಾತರನ್ನಾಗಿಸಿತು. ಮುಂದೆ ಕಂಡ ‘ಧರ್ಮ ವಿಜಯ’, ‘ಸ್ವರ್ಣ ಗೌರಿ’ ಮುಂತಾದ ಚಿತ್ರಗಳಲ್ಲಿನ ಅವರ ಹಾಸ್ಯನಟನೆ ಅಪಾರ ಜನಮೆಚ್ಚುಗೆ ಪಡೆಯಿತು.
ಕನ್ನಡ ಚಿತ್ರರಂಗದ ಪ್ರಸಿದ್ಧ ನಟಿ ಹರಿಣಿ ಇವರ ಸಹೋದರಿ. ಅವಿವಾಹಿತರಾಗಿದ್ದ ವಾದಿರಾಜ್ ಫೆಬ್ರುವರಿ ೨೦೦೪ರಲ್ಲಿ ಈ ಲೋಕವನ್ನಗಲಿದರು.
ವರ್ಗ:ಕನ್ನಡ ಚಿತ್ರರಂಗದ ನಟರು
ಮುತ್ತಲದಿನ್ನಿ
ಮುತ್ತಲದಿನ್ನಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣಿ ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು  ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಕೃಷಿ ಮತ್ತು ತೋಟಗಾರಿಕೆ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ  ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ಬಿಜಾಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ಬಿಜಾಪುರ
ಕರ್ನಾಟಕ ವರ್ಗ:ಬಸವನ ಬಾಗೇವಾಡಿ ತಾಲ್ಲೂಕಿನ ಹಳ್ಳಿಗಳು
ಸಿಂಗ (ಚಲನಚಿತ್ರ)
ಸಿಂಗ 2019ರ ಕನ್ನಡ ಭಾಷೆಯ ಚಲನಚಿತ್ರ, ವಿಜಯ್ ಕಿರಣ್ ಈ ಚಿತ್ರವನ್ನು ನಿರ್ದೇಶಿಸಿದ್ದಾರೆ. ಚಿರಂಜೀವಿ ಸರ್ಜಾ,ಅಧಿತಿ ಪ್ರಭುದೇವ, ತಾರಾ ಮತ್ತು ಅರುಣಾ ಬಾಲರಾಜ್ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ. ಈ ಚಿತ್ರವು ಸಿಂಗ (ಚಿರಂಜೀವಿ ಸರ್ಜಾ), ಅವರ ತಾಯಿ ಜಾನಕಮ್ಮ (ತಾರಾ), ಅವರ ಪ್ರೇಯಸಿ ಗೀತಾ (ಅದಿತಿ ಪ್ರಭುದೇವ) ಮತ್ತು ಖಳನಾಯಕ ರುದ್ರಸ್ವಾಮಿ (ರವಿಶಂಕರ್) ಅವರ ಜೀವನವನ್ನು ಆಧರಿಸಿದೆ..ಈ ಚಿತ್ರವು 2013 ರ ತಮಿಳು ಚಿತ್ರ ಕುಟ್ಟಿ ಪುಲಿಯ ರಿಮೇಕ್ ಆಗಿದೆ.
ಧ್ವನಿಪಥ
ಚೇತನ್ ಕುಮಾರ್, ಕವಿರಾಜ್ ಮತ್ತು ವಿ.ನಾಗೇಂದ್ರ ಪ್ರಸಾದ್ ಅವರ ಸಾಹಿತ್ಯಕ್ಕೆ ಧರ್ಮ ವಿಶ್ ಧ್ವನಿಪಥವನ್ನು ಸಂಯೋಜಿಸಿದ್ದಾರೆ.
ಬಿಡುಗಡೆ
ಚಿತ್ರದ ಅಧಿಕೃತ ಟ್ರೈಲರ್ ಅನ್ನು ಆನಂದ್ ಆಡಿಯೋ 14 ಜೂನ್ 2019 ರಂದು ಬಿಡುಗಡೆ ಮಾಡಿತು.
ವಿಮರ್ಶಾತ್ಮಕ ಪ್ರತಿಕ್ರಿಯೆ
ತಾರಾ ಅವರ ಅಭಿನಯವನ್ನು ಶ್ಲಾಘಿಸಿದ ಟೈಮ್ಸ್ ಆಫ್ ಇಂಡಿಯಾದ ವಿನಯ್ ಲೋಕೇಶ್ ಈ ಚಿತ್ರಕ್ಕೆ ಐದರಲ್ಲಿ ಎರಡೂವರೆ ಸ್ಟಾರ್ ಗಳನ್ನು ನೀಡಿದರು, "ಮಾಸ್ ಚಲನಚಿತ್ರಗಳನ್ನು ಇಷ್ಟಪಡುವವರಿಗೆ ಸಿಂಗ ಒಂದು ಬಾರಿ ವೀಕ್ಷಿಸಬಹುದಾದ ಚಿತ್ರ" ಎಂದು ಬರೆದಿದ್ದಾರೆ.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೯ ಕನ್ನಡಚಿತ್ರಗಳು
ಆಂಡ್ರ್ಯೂ ಮಾರ್ವೆಲ್
ಆಂಡ್ರ್ಯೂ ಮಾರ್ವೆಲ್ ಆಂಡ್ರ್ಯೂ ಮಾರ್ವೆಲ್ (೧೬೨೧ ಮಾರ್ಚ್ ೩೧ - ೧೬೭೮ ರ ಆಗಸ್ಟ್ ೧೬) ೧೬೫೯ಮತ್ತು ೧೬೭೮ ನಡುವೆ ಹಲವಾರು ಬಾರಿ ಬ್ರಿಟಿಷ್ ಸಂಸತ್ತಿನ ಕೆಳಮನೆಯ ಸದಸ್ಯನಾಗಿದ್ದ ಒಬ್ಬ ಇಂಗ್ಲೀಷ್ ಕವಿ ಮತ್ತು ರಾಜಕಾರಣಿ. ಅವರು ಜಾನ್ ಡನ್ ಮತ್ತು ಜಾರ್ಜ್ ಹರ್ಬರ್ಟ್ ನ ಸಂಬಂಧಿ. ಅವರು ಜಾನ್ ಮಿಲ್ಟನ್ ಸಹೋದ್ಯೋಗಿ ಮತ್ತು ಸ್ನೇಹಿತರಾಗಿದ್ದರು. ಅವರ ಕವಿತೆಗಳು ಗಾರ್ಡನ್, ಐರ್ಲೆಂಡ್, ಮೊವರ್ ಸಾಂಗ್ ಮತ್ತು ಅಪ್ಲೆಟೊನ್ ಹೌಸ್ ಮೇಲೆ ದೇಶದ ಮನೆ ಕವನದ ಆಲಿವರ್ ಕ್ರಾಂವೆಲ್ ಹಿಂತಿರುಗಿದಾಗ ಬರೆದ ಒಂದು ಹೊರೆಶಿಯನ್ ಓಡ್ ಸೇರಿದೆ.
ಆರಂಭಿಕ ಜೀವನ
ಮಾರ್ವೆಲ್ ಕಿಂಗ್ಸ್ ಟನ್ ಅಪಾನ್ ಹಲ್ ನಗರದ ಬಳಿ,ವಿನ್ಸ್ ಟೆಡ್ ಇನ್ ಹೋಲ್ಡರ್ನೆಸ್ ಈಸ್ಟ್ ರೈಡಿಂಗ್ ಆಫ್ ಯಾರ್ಕ್ಷೈರ್ ಅಲ್ಲಿ ಜನಿಸಿದರು, ಚರ್ಚ್ ಆಫ್ ಇಂಗ್ಲೆಂಡ್ ಪಾದ್ರಿ ಮಗ ಸಹ ಆಂಡ್ರ್ಯೂ ಮಾರ್ವೆಲ್ ಹೆಸರು. ಅವರ ತಂದೆ ಅಲ್ಲಿ ಹೋಲಿ ಟ್ರಿನಿಟಿ ಚರ್ಚ್ ನಲ್ಲಿ ಉಪನ್ಯಾಸಕರಾಗಿ ನೇಮಿಸಲಾಯಿತು ಮತ್ತು ಮಾರ್ವೆಲ್ ಹಲ್ ಗ್ರಾಮರ್ ಶಾಲೆಯಲ್ಲಿ ಶಿಕ್ಷಣ ಪಡೆದರು. ನಗರದ ಒಂದು ಪ್ರೌಢಶಾಲೆಯಿಂದ ಈಗ ಎಂದು ಹೆಸರಿಡಲಾಗಿದೆ. ೧೩ ರ ವಯಸ್ಸಿನಲ್ಲಿ ಮಾರ್ವೆಲ್ ಟ್ರಿನಿಟಿ ಕಾಲೇಜು ಕೆಂಬ್ರಿಡ್ಜ್ ನಲ್ಲಿ ವ್ಯಸಂಗ ಮತ್ತು ಅಂತಿಮವಾಗಿ ಬಿ.ಎ. ಪದವಿ ಪಡೆದರು. ನಂತರ ನಂತರ ೧೬೪೨ ರ ಮಧ್ಯದಲ್ಲಿ, ಮಾರ್ವೆಲ್ ಬಹುಶ ಯುರೋಪಿನಲ್ಲಿ ಪ್ರಯಾಣ. ಅವರು ಗ್ರ್ಯಾಂಡ್ ಟುರ್ ಮೇಲೆ ಶ್ರೀಮಂತನಾಗಿದ್ದ ಒಂದು ಬೋಧಕನಾಗಿ ಬಡಿಸಲಾಗುತ್ತದೆ ಮಾಡಿರಬಹುದು; ಆದರೆ ಸತ್ಯ ಈ ತಾಣದಲ್ಲಿ ಸ್ಪಷ್ಟವಾಗಿಲ್ಲ. ಇಂಗ್ಲೆಂಡ್ ಅಂತರ್ಯುದ್ಧ ಸಿಲುಕಿಹಾಕಿಕೊಂಡ ಸಂದರ್ಭದಲ್ಲಿ, ಮಾರ್ವೆಲ್ ೧೬೪೭ ರವರೆಗೆ ಖಂಡದಲ್ಲಿ ಉಳಿಯಿತು ತೋರುತ್ತದೆ. ತನ್ನ ಪ್ರಯಾಣದ ಕರೆದುಕೊಂಡು ನಿಖರವಾಗಿ ಅಲ್ಲಿ ಅವರು ೧೬೪೨ ರಲ್ಲಿ ರೋಮ್ನಲ್ಲಿ ಮತ್ತು ಮಿಲ್ಟನ್ ನಂತರ ಮಾರ್ವೆಲ್ ಫ್ರೆಂಚ್ ಸೇರಿದಂತೆ ನಾಲ್ಕು ಭಾಷೆಗಳಲ್ಲಿ ಇಟಲಿಯನ್ ಮತ್ತು ಸ್ಪ್ಯಾನಿಷ್ ಮಾಸ್ಟರಿಂಗ್ ಎಂದು ವರದಿ ಹೊರತುಪಡಿಸಿ, ತಿಳಿದಿಲ್ಲ.
ಮಾರ್ವೆಲ್ ಅವರ ಸಮಯ ಮತ್ತು ನನ್ ಅಪ್ಲೆಟೊನ್ ಮೊದಲ ಕವನಗಳು
ಲ್ಯಾಟಿನ್ ಮತ್ತು ಗ್ರೀಕ್ ನಲ್ಲಿ ಬರೆದು ಅವರು ಕೇಂಬ್ರಿಡಜಲ್ಲಿ ಇದ್ದಾಗ ಮಾರ್ವೆಲ್ ಅವರ ಮೊದಲ ಕವಿತೆಗಳ, ಪ್ಲೇಗ್ ಒಂದು ಭೇಟಿಮಾಡುವ ಮತ್ತು ರಾಜ ಚಾರ್ಲ್ಸ್ I ಮತ್ತು ರಾಣಿ ಹೆನ್ರೀಟ್ಟಾ ಮಾರಿಯಾ ಒಂದು ಮಗುವಿನ ಜನುಮದ ಸಂಭ್ರಮ ಆಚರಣೆಯನ್ನು ಅವರು ಮಾತ್ರ ತಡವಾಗಿ 30ಜನವರಿ 1649 ಬಂದ ಚಾರ್ಲ್ಸ್ I ರ ಮರಣದಂಡನೆ, ನಂತರ ಮಧ್ಯಂತರ ಅವಧಿಯಲ್ಲಿ ಸತತ ಆಳ್ವಿಕೆಗೆ ಸಹನುಭೂತಿ ಆಯಿತು. ಅವರ ಹೊರೆಶಿಯನ್ ಓಡ್, ಆರಂಭಿಕ ೧೬೫೦ ರ ರಾಜಕಿಯ ಕವಿತೆ. ೧೬೫೦-೫೨ರ ಸುಮಾರಿಗೆ ಮಾರ್ವೆಲ್, ಲಾರ್ಡ್ ಆಲಿವರ್ ಕ್ರಾಂವೆಲ್ ನ ಸಂಸದೀಯ ಸೈನ್ಯದ ಲಾರ್ಡ್ ಜನರಲ್ ಥಾಮಸ್ ನ ಮಗಳ ಬೋಧಕನಾಗಿ ಸೇವೆ ಸಲ್ಲಿಸಿದ. ಜೊತೆಗೇ ಕವಿತೆ ಬರೆಯಲು ಮುಂದುವರೆಸಿದ, ಅಲ್ಲಿ ಯಾರ್ಕ್ ಬಳಿ, ನನ್ ಅಪ್ಲೆಟೊನ್ ಫೈರ್ ಫಾಕ್ಸ್ ಹಾಲ್ನ ಲ್ಲಿ ಆ ಸಮಯದಲ್ಲಿ ವಾಸಿಸುತ್ತಿದ್ದರು. ಒಂದು ಕವಿತೆ, ಅಪ್ಲೆಟೊನ್ ಹೌಸ್ ಮೇಲೆ, ನನ್ನ ಲಾರ್ಡ್ ಫೈರ್ ಫಾಕ್ಸ್ ಯುದ್ಧದಿಂದ ಮತ್ತು ರಾಜಕೀಯ ಬದಲಾವಣೆಯ ಒಂದು ಸಮಯದಲ್ಲಿ ಮತ್ತು ಮಾರ್ವೆಲ್ ತಂದೆಯ ಆದ ಪರಿಸ್ಥಿತಿ ಅನ್ವೇಷಿಸುವ ಒಂದು ಮಾರ್ಗವಾಗಿ ಎಸ್ಟೇಟ್ ಒಂದು ವಿವರಣೆ ಬಳಸುತ್ತದೆ. ಬಹುಶಃ ಅವರು ಈ ಸಮಯದಲ್ಲಿ ಬರೆದ ಪ್ರಸಿದ್ಧ ಕವಿತೆಯ ಅವರ ಮಿತಭಾಷಿಯಾದ ಒಡತಿ ಆಗಿತ್ತು.
ಬಾಹ್ಯ ಸಂಪರ್ಕಗಳು
ವರ್ಗ:ಇಂಗ್ಲೀಷ್ ಕವಿಗಳು ವರ್ಗ:ಇಂಗ್ಲೀಷ್ ರಾಜಕಾರಣಿಗಳು.
ಕಡಾಯಿ
thumb
ಕಡಾಯಿಯು ಭಾರತೀಯ ಉಪಖಂಡದಲ್ಲಿ ಹುಟ್ಟಿಕೊಂಡ ಒಂದು ಬಗೆಯ ದಪ್ಪನೆಯ, ವೃತ್ತಾಕಾರದ ಮತ್ತು ಆಳದ ಅಡುಗೆ ಪಾತ್ರೆ (ಆಕಾರದಲ್ಲಿ ವಾಕ್ ಅನ್ನು ಹೋಲುತ್ತದೆ). ಇದನ್ನು ಭಾರತೀಯ, ಅಫ಼್ಘಾನಿ, ಪಾಕಿಸ್ತಾನಿ, ಬಾಂಗ್ಲಾದೇಶಿ, ಮತ್ತು ನೇಪಾಳಿ ಪಾಕಪದ್ಧತಿಯಲ್ಲಿ ಬಳಸಲಾಗುತ್ತದೆ. ಸಾಂಪ್ರದಾಯಿಕವಾಗಿ ಎರಕಹೊಯ್ದ ಕಬ್ಬಿಣದಿಂದ ಇದನ್ನು ತಯಾರಿಸಲಾಗುತ್ತದೆ. ಕಡಾಯಿಯು ಹೆಚ್ಚು ಕಡಿದಾದ ಬದಿಗಳಿರುವ ವಾಕ್‍ಗಳಂತೆ ಕಾಣುತ್ತದೆ. ಇಂದು ಇವನ್ನು ತುಕ್ಕಹಿಡಿಯದ ಉಕ್ಕು, ತಾಮ್ರದಿಂದ ತಯಾರಿಸಬಹುದು. ಇವು ಅಂಟಿಕೊಳ್ಳದ ಮೇಲ್ಮೈಗಳನ್ನು ಹೊಂದಿರಬಹುದು, ಮತ್ತು ದುಂಡನೆಯ ಅಥವಾ ಚಪ್ಪಟೆ ತಳವನ್ನು ಹೊಂದಿರಬಹುದು.
ಸಂತ ಡೇವಿಡ್
ಸಂತಚರಿತೆ
link=//upload.wikimedia.org/wikipedia/commons/thumb/3/3a/Clonard_RC_Church_St_Finian_02_Detail_2007_08_26.jpg/150px-Clonard_RC_Church_St_Finian_02_Detail_2007_08_26.jpg|left|thumb|197x197px| ಸಂತ ಡೇವಿಡ್ ಕ್ಲೋನಾರ್ಡ್‌ನಲ್ಲಿ ಫಿನ್ನಿಯನ್ ಆಫ್ ಕ್ಲೋನಾರ್ಡ್‌ನ ಶಿಕ್ಷಕರಾಗಿ ಬಣ್ಣದ ಗಾಜಿನ ಕಿಟಕಿಯಲ್ಲಿ ೧೧೮೧ ರಲ್ಲಿ ಕಾಣಿಸಿಕೊಂಡರು link=//upload.wikimedia.org/wikipedia/commons/thumb/c/cf/StDavidsCathedral.jpg/220px-StDavidsCathedral.jpg|thumb| ಸಂತ ಡೇವಿಡ್ ಕ್ಯಾಥೆಡ್ರಲ್, ಸಂತ ಡೇವಿಡ್ಸ್, ಪೆಂಬ್ರೋಕೆಷೈರ್ ಡೇವಿಡ್ ಬಗ್ಗೆ ಅನೇಕ ಸಾಂಪ್ರದಾಯಿಕ ಕಥೆಗಳು ೧೧ನೇ ಶತಮಾನದ ಕೊನೆಯಲ್ಲಿ ರೈಗಿಫಾರ್ಚ್ ಬರೆದ ಬುಚೆಡ್ ದೇವಿ ("ಲೈಫ್ ಆಫ್ ಡೇವಿಡ್") ನಲ್ಲಿ ಕಂಡುಬರುತ್ತವೆ. ರೈಗಿಫಾರ್ಚ್ ಅವರು ಕ್ಯಾಥೆಡ್ರಲ್ ದಾಖಲೆಗಳು ಕಂಡುಬರುವ ದಾಖಲೆಗಳನ್ನು ಆಧರಿಸಿದೆ ಎಂದು ಹೇಳಿದ್ದಾರೆ. ಆಧುನಿಕ ಇತಿಹಾಸಕಾರರು ಅದರ ಕೆಲವು ಹಕ್ಕುಗಳ ಬಗ್ಗೆ ಸಂಶಯವನ್ನು ವ್ಯಕ್ತಪಡಿಸಿದ್ದಾರೆ: ವೆಲ್ಷ್ ಚರ್ಚ್‌ಗೆ ಸ್ವಾತಂತ್ರ್ಯವನ್ನು ಸ್ಥಾಪಿಸುವುದು ರೈಗಿಫಾರ್ಚ್‌ನ ಗುರಿಗಳಲ್ಲಿ ಒಂದಾಗಿದೆ, ಇದು ೮ ನೇ ಶತಮಾನದವರೆಗೆ ರೋಮನ್ ವಿಧಿಯನ್ನು ನಿರಾಕರಿಸಿತ್ತು ಮತ್ತು ಈಗ ಕ್ಯಾಂಟರ್ಬರಿಗೆ ಸಮಾನವಾದ ಮಹಾನಗರ ಸ್ಥಾನಮಾನವನ್ನು ಬಯಸಿದೆ (ಇದು ಜೆರುಸಲೆಮ್‌ಗೆ ಭಾವಿಸಲಾದ ತೀರ್ಥಯಾತ್ರೆಗೆ ಅನ್ವಯಿಸಬಹುದು, ಅಲ್ಲಿ ಅವರು ಪಿತೃಪ್ರಧಾನರಿಂದ ಪ್ರಧಾನ ಬಿಷಪ್ ಆಗಿ ಅಭಿಷೇಕಿಸಲ್ಪಟ್ಟಿದ್ದಾರೆ ಎಂದು ಹೇಳಲಾಗುತ್ತದೆ).
ಕಡಾಯಿ
ಕಡಾಯಿಯನ್ನು ಮಾಂಸ, ಆಲೂಗಡ್ಡೆಗಳು, ಸಿಹಿತಿಂಡಿಗಳು, ಮತ್ತು ಸಮೋಸಾ ಹಾಗೂ ಮೀನಿನಂತಹ ಲಘು ತಿನಿಸುಗಳನ್ನು, ಜೊತೆಗೆ ಹಪ್ಪಳಗಳನ್ನು ಮೇಲುಮೇಲಾಗಿ ಕರಿಯಲು ಅಥವಾ ಪೂರ್ತಿ ಮುಳುಗಿಸಿ ಕರಿಯಲು ಬಳಸಲಾಗುತ್ತದೆ. ಆದರೆ ಹೆಚ್ಚಾಗಿ ಇವನ್ನು ಸ್ಟ್ಯೂಗಳನ್ನು ನಿಧಾನವಾಗಿ ಬೇಯಿಸಲು ಬಳಸಲಾಗುತ್ತದೆ. ಹಲವುವೇಳೆ ಇವನ್ನು ಕಡಾಯಿ ಭಕ್ಷ್ಯಗಳು ಎಂದು ಕರೆಯಲಾಗುತ್ತದೆ.
ಸಂತ ಡೇವಿಡ್
ಸಂತಚರಿತೆ
ಅವರು ಸೆರೆಡಿಜಿಯನ್‌ನಲ್ಲಿರುವ ಹೆನ್‌ಫೈನಿವ್ ನಲ್ಲಿ ಜನಿಸಿದ ಸಂಪ್ರದಾಯವು ಅಸಂಭವವಲ್ಲ. ಅವರು ಶಿಕ್ಷಕ ಮತ್ತು ಬೋಧಕರಾಗಿ ಪ್ರಸಿದ್ಧರಾದರು. ಮತ್ತು ವೇಲ್ಸ್, ಡುಮ್ನೋನಿಯಾ ಮತ್ತು ಬ್ರಿಟಾನಿಯಲ್ಲಿ ಸನ್ಯಾಸಿಗಳ ವಸಾಹತುಗಳು ಮತ್ತು ಚರ್ಚುಗಳನ್ನು ಸ್ಥಾಪಿಸಿದರು. ಸಂತ ಡೇವಿಡ್ ಕ್ಯಾಥೆಡ್ರಲ್ ಅವರು ಪೆಂಬ್ರೋಕ್‌ಷೈರ್‌ನ ಗ್ಲಿನ್ ರೋಸಿನ್ ಕಣಿವೆಯಲ್ಲಿ ಸ್ಥಾಪಿಸಿದ ಮಠದ ಸ್ಥಳದಲ್ಲಿದೆ. ೫೫೦ರ ಸುಮಾರಿಗೆ, ಅವರು ಬ್ರೆಫಿಯ ಸಿನೊಡ್‌ಗೆ ಹಾಜರಾದರು, ಅಲ್ಲಿ ಪೆಲಾಜಿಯನಿಸಂ ಅನ್ನು ವಿರೋಧಿಸುವ ಅವರ ವಾಕ್ಚಾತುರ್ಯವು ಅವರ ಸಹ ಸನ್ಯಾಸಿಗಳು ಅವರನ್ನು ಪ್ರದೇಶದ ಮುಖ್ಯಗುರು ಆಗಿ ಆಯ್ಕೆ ಮಾಡಲು ಕಾರಣವಾಯಿತು. ಅದರಂತೆ ಅವರು ೫೬೯ ರ ಸುಮಾರಿಗೆ ಕೇರ್ಲಿಯನ್ (" ಸಿನೋಡ್ ಆಫ್ ವಿಕ್ಟರಿ ") ನ ಸಿನೊಡ್ ಅಧ್ಯಕ್ಷತೆ ವಹಿಸಿದ್ದರು.